Lider Dveri Boško Obradović svesno radikalizuje proteste i koristi ostatak opozicije i SzS da bi sebe stavio u prvi plan, podigao rejting i tako napravio politički kredit kojim će se poslužiti nadalje.\nU prilog ovoj tvrdnji idu dešavanja ispred Skupštine grada od pre dva dana, kada je SzS predvođen Obradovićem pokušao da uđe u gradski parlament, vređanja, koškanja i intervencija Hitne pomoći jer je dvema ženama pozlilo. Na listi postupaka koji na to ukazuju je i Obradovićev upad u RTS 16. marta, za koji je ostatak opozicije priznao da je neplaniran, a kada su neki od demonstranata uneli motornu testeru. Pritom, postavlja se i pitanje da li u opoziciji uopšte treba da ima mesta za odbornika Narodne stranke Miloša Pavlovića, koji je u toku komešanja ispred Skupštine grada zapretio jednoj od žena šamarom.\nBoško Obradović ispred Skupštine grada\n- Slikaj ti koliko hoćeš, nemoj da ti lupim šamarčinu jednu - rekao je Pavlović.\nSvi ovi postupci navode na zaključak da Obradović svesno stavlja svoje interese ispred onih koji se tiču Saveza kojem pripada, a politički analitičar Dragomir Anđelković kaže da je jasno da neki iz SZS smatraju privremenom konstrukcijom.\nUZGAJANJE KULTA MRŽNJE Pitali smo "Dveri" šta će na sramnom skupu u Veroni, a odgovor je jasan: TO JE NAŠA POLITIKA!\n- Evidentno je da je Savez za Srbiju privremena konstrukcija i niko u tom Savezu ne gleda na njega kao na deo svoje političke budućnosti, već gleda da profitira što više. Zato se dešava da jedni gledaju da kroz radikalizaciju izvuku maksimalnu korist za sebe, što šteti ostalima, a drugi opet pokušavaju svojim postupcima ili nečinjenjem da kupe vreme. To je ekipa privremeno sklopljenih i ideološki nekompatibilnih elemenata, koji samo gledaju da profitiraju lično i partijski, ali ne i kao koalicija - smatra Anđelković.\nJedni gledaju da kroz radikalizaciju izvuku maksimalnu korist za sebe, što šteti ostalima, a drugi opet pokušavaju svojim postupcima ili nečinjenjem da kupe vreme\nIzvršni direktor Cesida Bojan Klačar kaže za "Blic" da mu se čini da Obradović koristi pasivniju poziciju drugih.\n- Dveri su i pre protesta, posle Dragana Đilasa, bile jedan od najjačih delova SzS. Oni su tu zbog artikulacije desnog biračkog tela i aktivnosti Obradovića su tim biračima razumljive. Čini se da je Obradović preuzeo inicijativu jer koristi pasivniju poziciju drugih. Uprkos tome, čini se da je on neko ko SzS vidi kao primarnu priču. U celoj ovoj priči svi se obraćaju samo svojim biračima, pa su ove akcije samo dodatno učvrstile njihovo lojalno biračko telo. SNS-u je bilo važno da pronađe odgovor na opozicioni protest i išli su na kartu koju su već koristili, a to su žene, jer su one važan deo njihovog biračkog tela i lakše izazovu empatiju. Opozicija želi na drugoj strani stalnost u aktivnostima, koncentrišući se na ono što je najaktuelnije - kaže Klačar.\nObradović preuzeo inicijativu, koristi pasivniju ulogu drugih, smatra Klačar\nOdgovarajući na pitanje da li je svesna radikalizacija pred ulazak u Pink, Klačar vraća na upad u RTS.\nPredstavnici SzS opet uklonili zaštitnu ogradu u Kolarčevoj\n- Opozicija je krenula s radikalizacijom onog vikenda kada su ušli u RTS. Ovo su aktivnosti koje treba da zadrže i tenziju i energiju do 13. aprila - smatra Klačar.\nSzS i juče sklonio zaštitnu ogradu\nPredstavnici Saveza za Srbiju i juče su iz Kolarčeve ulice uklonili ograde oko građevinskih radova na Trgu republike navodeći da se "ništa ne radi" na rekonstrukciji tog dela Beograda, već da gradske vlasti pokušavaju da izoluju opštinu Stari grad i centar grada "ukradu i prenesu na drugu lokaciju".


Izvor: Svet arhiva vesti 19.02.2016 - Naslovi.net\nPremijera nove Bajagine pesme: Ovo je jedini spot u kome se ne pojavljujem (video)\nPanorama Los Anđelesa i čuveni prizori fabrike snova poznate kao Holivud pokazali su se kao savršena scenografija spota za pesmu Kad mesec prospe rekom srebra sjaj, koju Momčilo Bajagić-Bajaga izvodi sa bluz bendom Point Blank i legendarnim… »\nNataša Bekvalac odlučila: Ne dam Hani da bude pevačica!\nPevačica Nataša Bekvalac, iako već 15 godina živi od muzike i važi za jednu od najuspešnijih pevačica na našim prostorima, priznaje da bi ćerki Hani zabranila da krene njenim stopama. “Ne bih dozvolila ćerki da jednog dana bude pevačica. Mom… »\nGile izgubio najboljeg prijatelja: Patim, kum mi je poginuo u udesu\nKako je SCANDAL! juče objavio demant, Amar Gile Jašarspahić, nije doživeo saobraćajnu nesreću, kako su mediji pisali. Ipak, pevač zaista prolazi kroz težak period jer je izgubio kuma u saobraćajnoj nesreći. “Ne mogu da verujem šta se sve… »\n19.02.2016 Svet, kategorije


Redžepi: Gase se institucije i severno i južno od Ibra\nVlada Kosova neće na severu sprovoditi akcije slične onima od 25. jula, jer imamo dogovor sa KFOR-om da oni prevoze granične policijace i carinike u tom delu’, rekao je u intervjuu ’Glasu Amerike“ Bajram Redžepi, ministar unutrašnjih poslova u Vladi Kosova.\n“Imamo dogovor sa KFOR-om da oni vrše transport graničnih policijaca i carinika i dok oni to rade mi nemamo nikakvog razloga za akciju. Samo u slučaju, kažem hipotetički, ukoliko KFOR i EULEKS nisu spremni da to urade, naša je nadležnost da obezbedimo sigurnost za graničnu policiju i carinike’, kazao je Redžepi. Redžepi je podvukao i da je ’jasan stav stav SAD i glavnih država u Evropi“ koje zahtevaju od Srbije ukidanje institucija na severu. “Ne očekujem da će Srbija to dobrovoljno učiniti, ali očekujem da prekinu finansiranje. Ukoliko to ne urade, mi ćemo. Sve što je ilegalno u severnom delu će se ukinuti. Organizovaćemo lokalne izbore i imaćemo legalne partnere’, ističe Redžepi. Govoreći o institucijama Republike Srbije južno od Ibra, Redžepi je podvukao da one ’zapravo i nemaju za šta da budu nadležne“. “Prvog novembra prestaju da važe i stare registarske tablice i dokumenta, i od tog datuma svi građani Kosova moraju da se snabdevaju dokumentacijom Republike Kosova, tako da oni i nemaju za šta da ostanu dalje, samo ako hoće da budu fiktivni radnici. Ali, i to neće moći, jer će se i oni zajedno sa severom ukinuti, jer oni čak ne mogu ni da registruju ljudstvo. Oni će se ugasiti’, rekao je on. Redžepi je još rekao i da je poslednja akcija KFOR-a i EULEKS-a na severu Kosova koordinisana sa KPS-om. “To je bila zajednička istraga, ali u ovom slučaju Kosovska policija je više brinula o javnom redu i u Zubinom potoku i u ostalim delovima severnog Kosova. To je bila više akcija KFOR-a i EULEKS-a. Zaplenili su dosta materijala koji će služiti za dalju istragu i verifikaciju sumnji za ubistvo kosovskog policajca. Zaplenjeno je oružje i ostali materijali koji su značajni za javnog tužioca’, rekao je Redžepi, prenosi TV Most.


Mapiranje mržnje Archives - Page 2 of 6 - Detektor\nBiH ne izdvaja novac za edukaciju sudija i tužilaca o diskriminaciji LGBTI osoba: Rozi izvještaj\nBosna i Hercegovina ne izdvaja sredstva za edukacije nosilaca pravosudnih funkcija koje se odnose na antidiskriminacionu zaštitu i zaštitu od zločina počinjenih iz mržnje i govora mržnje, rečeno je tokom predstavljanja “Rozog izvještaja 2022.” o stanju ljudskih prava LGBT osoba u BiH.\nApelaciono vijeće Suda Bosne i Hercegovine pravosnažno je oslobodilo Fatmira Alispahića optužbi za izazivanje nacionalne, vjerske i rasne mržnje, razdora i netrpeljivosti u tekstovima koje je objavljivao na portalu Antimigrant.ba.\nDržavno tužilaštvo godinu dana bez odluke o predmetu obilježavanja Dana ruskih dobrovoljaca\nDržavno tužilaštvo godinu dana nije donijelo odluku za predmet okupljanja ruskih dobrovoljaca u Višegradu, potvrđeno je za Balkansku istraživačku mrežu Bosne i Hercegovine (BIRN BiH). Ove sedmice održano je novo okupljanje na vojničkom groblju Megdan u ovom gradu.\nVelika Britanija je izrekla sankcije zabrane ulaska u zemlju i zamrzavanja eventualne imovine članu državnog Predsjedništva Miloradu Dodiku i predsjednici Republike Srpske Željki Cvijanović. Sankcije su im uvedene zbog pokušaja podrivanja legitimiteta i fukcionalnosti Bosne i Hercegovine, saopćeno je iz britanske Vlade.


Iran spreman za povlačenje nuklearnog programa\nIran je odlučio da dalje ne razvija svoj nuklearni program, kako je prethodno dogovoreno, rekao je iranski predsjednik Hasan Rohani.\nRohani je danas rekao zvaničnicima ministarstva odbrane da, ako Iran želi oružje za masovno uništenje, bilo bi lakše da pravi hemijsko ili biološko oružje.\nTakođe je rekao i da Iran ne želi da napravi atomsku bombu zbog uvjerenja i etičkih principa a ne zbog toga što je to predviđeno dogovorom sa Ujedinjenim Nacijama.\nIran je potpisnik dogovora o obustavljanju razvoja nuklearnog programa ali se neće lišiti prava da nastavi sa obogaćivanjem uranijuma i proizvodnjom nuklearnog goriva.\n"Mi smo ovaj sporazum potpisali da bi dokazali svijetu da ne jurimo za takvim oružjem", rekao je predsjednik Irana i dodao da čak i da "ne postoji nikakav sporazum, naša vjera i uvjerenja nam ne bi dozvolili da posjedujemo oružje za masovno uništenje."\nSjedinjene Države i njeni saveznici se boje da Iran traži način da razvije nuklearno oružje. Iran odbacuje optužbe i izjavljuje da je program u miroljubive svrhe i bazira se na proizvodnji radioizotopa koji bi liječili oboljele od raka.\nRohani je izjavio da je vladina politika usmjerena ka smanjenju tenzija i modernizaciji društva a da nije u pitanju nikakva taktika, već suštinski zaokret u Iranskoj spoljnoj politici. Iran i šestočlana grupa država, od kojih su pet stalne članice Savjeta bezbednosti UN, plus Njemačka, počeli su, početkom mjeseca, pregovore u Beču.


Početak/Hronika/Jedna osoba povredjena sudaru u ulici Branka Miljkovića\nU protekla 24 časa na području grada Niša dogodila se samo jedna saobraćajna nezgoda zbog koje je morala da interveniše Hitna pomoć.\nEkipa Hitne pomoći zbrinula je žensku osobu staru 30 godinu povredjenu u sudaru koji se u 00,50 časova dogodio u ulici Branka Miljkovića. Ona se nalazila za volanom „pežoa“ koji se sudario sa „tojotom“, kojim je upravljao muškarac star 49 godina.\nZaposleni u Hitnoj pomoći su tokom protekla 24 časa intervenisali na terenu 106 puta, a urgentnoj abulanti je pregledano 125 pacijenata. Najčešće tegobe zbog kojih su građani Niša zvali Hitnu pomoć su povišen krvni pritisak, gušenje kod asmatičara, stomačne tegobe i vrtoglavice.\nHitna pomoć saobraćajna nezgoda ulica Branko Miljkovic


Kremlj: Pregovori o Siriji sa mnogo teškoća - Sputnjik Srbija\nKremlj: Pregovori o Siriji sa mnogo teškoća\n12:59 20.03.2017 (osveženo 13:07 20.03.2017) Preuzmite kraći link\nO parametrima rešavanja krize u Siriji može se govoriti tek kada učesnici mirovnog procesa uspeju da se dogovore, rekao je portparol predsednika Rusije Dmitrij Peskov.\n„Već je formulisano mnogo tačaka, mogućih načina političkog rešavanja i oni se nalaze na dnevnom redu. Na pregovorima za sada nema konsenzusa, proces ide uz teškoće. Ne mislim da se u toj situaciji može posebno govoriti o određenim parametrima dok se oni ne dogovore“, rekao je Peskov novinarima, odgovarajući na pitanje da prokomentariše izjave ruskih parlamentaraca o sirijskom rešavanju krize.\nŠef komiteta Državne dume za međunarodne poslove Leonid Slucki je ranije rekao da je nemoguće predstaviti proces mirenja u Siriji bez stvaranja nacionalnih autonomija. To je on izjavio danas u Damasku, gde je doputovala delegacija Državne dume sa predstavnicima PSSE.\nPeskov je podsetio da spoljnu politiku određuje predsednik zemlje, a realizuje Ministarstvo inostranih poslova.


M. D. 29. novembra 2016. 08:24\nV.d.generalnog direktora Elektroprivrede Srbije (EPS) Milorad Grčić, zbog sumnje da su rukovodioci „EPS snabdevanja“ oštetili firmu za više desetina miliona evra, smenio je četiri direktora, javljaju Večernje novosti.\nKako list saznaje, u EPS-u je zbog malverzacija sa prodajom električne energije pokrenuta interna kontrola, a pored afere za uvećani proračun struje za velike i državne kupce, kontrolori „češljaju“ i magacine u „Kolubari“, zbog navoda o organizovanoj krađi uglja.\nNadležni iz „EPS Snadbevanja“, terete se da su uvećavali indeks za proračun struje za velike i državne kupce, dodavajući još dva broja iza decimala definisanog iznosa, čime je struja bila znatno skuplja nego kod drugih ponuđača.\nVećina kupaca prešla je, kod firme „Proenerdži BGD“, ćerke firme „Proenerdži Hrvatska“, čija je matična kuća „Ezpada“ iz Češke.\nKako Novosti prenose, te malverzacije pravljene su dok je na čelu EPS-a bio Aleksandar Obradović, a direktor „EPS Snabdevanja“ Dragan Jeremić.\nPremijer Srbije Aleksandar Vučić juče je izjavio da će dobiti precizne informacije o dešavanju u EPS, kao i da se sprema ozbiljna metla za mnoge ljude koji su se bogatili na državnoj grbači.\nakcija-š pre 2 godine\nJedino rešenje je Aca Marković-na čelu kompletne firme.


Izvor: SrbijaDanas.com, 19.Okt.2020, 17:14\nDžomić kaže da jedina površina koja je namenjena za verski objekat pod Goricom ona na kojoj je Crkva Sv. Ðorđa sa grobljem.\nStarešina Crkve Svetog Ðorđa u Podgorici Velibor Džomić ocenio je danas da je glavni grad Crne Gore, kako kaže, oličen u ličnosti gradonačelnika Ivana Vukovića, bez šminke, ogoljeno prikazao kako se upravlja glavnim gradom protivno Ustavu i pravnom poretku.\nSPC u Crnoj Gori će, kako je Džomić ponovio, iskoristiti sva pravna sredstva >> Pročitaj celu vest na sajtu SrbijaDanas.com << da spreči Vukovićevo bezakonje, kojim zemljište oduzeto od Crkve Svetog Ðorđa poklanja ''novoformiranoj verskoj zajednici''.\n- Razmeru Vukovićeve prevare sa oduzetom crkvenom imovinom najbolje prikazuje DUP (detaljni urabanistički plan) ''Nova varoš 2'', usvojen u toku njegovog mandata. Verski objekti objašnjeni su oznakom ''VO'' - ''površina za verske obekte''. Oduzete crkvene parcele o kojima je Vuković, kako priznaje, doneo odluku bez Skupštine, označene su ''MN'' kao ''površine za mešovite namene'' - navodi Džomić.\nAli, dodaje, parcele naciljane za Vukovićevu transakciju u DUP-u označene su sa "MN".\n- Znači li to da svaka parcela pod Goricom označena sa ''MN'' može da bude namijenjena za neki verski objekat ako Vukoviću padne na pamet? Ako su bili opredeljeni da se na navedenim parcelama planira verski objekat onda pitanje - zašto parcele nisu jasno označene za versku namenu? - navodi Džomić u saopštenju obavljenom na sajtu Mitropolije crnogorsko''primorske.\nDžomić dodaje da površinama MN može da se gradi verski objekat samo pod uslovom da to traže stanovnici.\n- Poražavajući je navod da je Glavni grad ''doneo odluku da za ovu namenu opredeli državno zemljište na drugom kraju brda Gorica, daleko od Crkve Svetog Ðorđa - naveo je Džomić i poručio da "Vuković može i ima pravo da poklanja dedovinu, ali ne i zemljište oduzeto od Crkve Svetog Ðorđa".\nOdluka, kako dodaje, nije doneta na zakonom i statutom Glavnog grada propisan nacvcin, nego tek treba da se nađe na dnevnom redu Skupštine grada krajem meseca.\n- Gradonačelnik nam je, zapravo, otkrio da se odluke ne donose od nadležnog nego od nenadležnog organa - rekao je protojerej-stavrofor i ocenio da je evidentno da se takvim nasiljem nad pravom Skupština grada lišava zakonom i statutom propisanih nadležnosti.\nDžomić ocenjuje da je Vuković pričao samo o onome što nije problematizovano i da mu je jedini "argument" u navodu da je predmetno zemljište, inače oduzeto od Crkve Svetog Ðorđa, "daleko od crkve".\nTim povodom pita "Šta je to daleko pod Goricom? I, ako je daleko, zašto je onda predmet istog DUP-a"?\nDžomić ocenjuje da je odluka o poklanjanju zemljišta oduzetog od Crkve Svetog Ðorđa u sukobu i sa moralom, i sa pravdom i sa logikom.\n- Nije Mitropolija Crnogorsko-Primorska jedina koja ima pravo da postoji u Podgorici i Crnoj Gori i nikada, bez obzira što Vuković pokušava da podmeće, to nisam rekao - rekao je on i podsetio da je Mitropolija jedina još 2006. godine iskazala nameru i pokrenula postupak za kupovinu parcele na kojoj je planiran verski objekat na Koniku.\n- Umesto da se postupak okonča radi izgradnje Crkve Svetog Vasilija Ostroškog, gradska administracija je ušla u postupak izdavanja predmetne parcele za izgradnju auto-perionice - rekao je Džomić, koji je pitao Vukovića zašto ne postupa po merama propisanim DUP-om u cilju zaštite starog groblja pod Goricom.\n19:59: Karambol na američko-meksičkoj granici; najmanje 10 poginulih


Derbi meč 15. kola Linglong Tire Super lige Srbije igra se u Novom Sadu gde domaća Vojvodina dočekuje goste iz Beograda, ekipu Crvene zvezde. Biće to ne samo duel dva trenutno najbolje plasirana tima, već i velikih rivala čiji su mečevi tokom prethodnih decenija uvek privlačili veliku pažnju, zbog odličnog fudbala i otvorene borbe za bodove.\nDomaćini su tokom aktuelne sezone zabeležili devet pobeda, uz tri remija i dva poraza, pa su uoči ovog kola sa 30 bodova na svom kontu zauzimali 2. mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 3:3. Gosti su tokom aktuelne sezone neporaženi, uz dvanaest ostvarenih pobeda i dva remija, pa sa 38 bodova na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Inđije, a rezultat je bio 3:2. Tokom prethodne sezone dva tima su odigrala dva međusobna susreta, a Beograđani su oba puta bili uspešniji rival. Jesenji duel odigran u Novom Sadu završen je rezultatom 1:2, dok je prolećni duel u Beogradu završen rezultatom 2:0. Zanimljivo je da je ekipa Crvene zvezde prethodnih jedanaest međusobnih duela rešila u svoju korist.\nDerbi susret 15. kola Linglong Tire Super lige Srbije između Vojvodine i Crvene zvezde igra se u nedelju 22. novembra 2020. godine, sa početkom u 17:30 časova. Obezbeđen je direktan televizijski prenos ovog susreta na prvom programu TV Arena sport.


Чланци поређани по датуму: subota, 20 januar 2018 - AGROPRESS - Udruženje novinara za poljoprivredu\nsubota, 20 januar 2018 16:02\nsubota, 20 januar 2018 15:57\nsubota, 20 januar 2018 15:48\nEBRD skenirao srspku ekonomiju, možda je ovo baš najbolji prikaz do sada!\nZa tranzicioni kvalitet konkurentost Srbija je dobila ocenu 4,94 , gde jedan ukazuje na slab ili nikakav napredak a deset na globalnog predvodnika. Konkurentnost srpske ekonomije je uporediva sa drugim zemljama Zapadnog Balkana ali je ispod standarda EU, ocenila je EBRD dodajući da, iako je Srbija bila među deset najvećih reformatora na Duing biznis listi Svetske banke u 2016, mnoga strukturna pitanja tek treba da budu rešena.\nEkonomiju i dalje ograničavaju slabe institucije, neefikasan javni sektor, velika zaduženost preduzeća i neusaglašenost ponude i tražnje veština na tržištu radne snage. Evropska komisija smatra Srbiju umereno pripremljenom za borbu sa konkurentskim pritiscima i tržišnim snagama u EU, navodi se u izveštaju. Po kriterijumu javne uprave Srbija ima ocenu 4,39 a posebno su loše ocenjeni zaštita imovinskih prava, efikasnost vlade i regulatorno opterećenje. EBRD ukazuje na nedovoljnu transparentnost državne politike subvencija, ali i na donošenje zakona po hitnom postupku i kašnjenje sa usvajanjem sekundarnog zakonodavstva, kao i na veliko adimistrativno i finansijsko optrećenje biznisa i na državnom i na lokalnom nivou.\nOtpornost ekonomije Srbije, koja je ocenjena sa 5,55, bila je na ispitu poslednjih godina, kada je zbog unutrašnjih i spoljnih potresa znatno usporila ekonomska konvergencija. Međutim, makroekonomska stabilnost je unapređena zahvaljujući fiskalnoj konsolidaciji i sužavanju spoljnih debalansa.\nKako se navodi, ekonomija Srbije je sve otvorenija i relativno diversifikovana, od globalne krize rast izvoza nadmašuje rast uvoza i podstiče ekonomski oporavak a finansijska stabilnost je očuvana ali su nenaplativi zajmovi i zaduženost preduzeća dostigli visok nivo, čak i prema regionalnim standardima. Po integrisanosti kao kvalitetu održivosti tržišne ekonomije Srbija ima ocenu 6,39 , po zelenoj ekonomiji 5,77 a po inkluzivnosti 5,16. EBRD navodi da je unapređenje prekogranične saradnje u središtu dugoročnog ekonomskog razvoja Srbije i drugih sa Zapadnog Balkana. Takođe se ukazuje da neaktivnost mladih, rodna nejednakost i razlike između obrazovnih profila koji se nude i koji se traže predstavljaju velike izazove za Srbiju.\nKada je reč o tranzicionom kriterijumu zelena ekonomija, Srbija intenzivno koristi ugalj za proizvodnju struje i grejanje, energetska infrastruktura je zastarela, beleže se veliki gubici energije u proizvodnji, prenosu i distribuciji a energetska efikasnost krajnjih potrošača je slaba. Upozorava se da je Srbija uprkos velikoj zagađenosti vazduha energetskom strategijom predvidela izgradnju novih kapaciteta na ugalj od 700 MW do 2025. godine. U izveštaju EBRD se ocenjuje i da Srbija ima značajan potencijal za dalji razvoj privatnog sektora koji učestvuje sa oko 70% u ukupnoj zaposlenosti ali je njegova profitabilnost mala u odnosu na zemlje centralne i jugoistočne Evrope. Ističe se da je rast produktivnosti privatnog sektora najznačajniji pokretač dugoročnog ekonomskog rasta, s obzirom da se u Srbiji na srednji rok očekuje smanjenje radno sposobne populacije.\njan 05, 2018 60982 Teška\nnov 10, 2016 52008 Obnovljivi izvori energije (OIE)\nokt 31, 2016 50268 Ekologija zemljišta\njan 02, 2019 25056 Hortikultura\nmar 21, 2018 19398 Šumarstvo


KOMŠIĆ PORUČIO HRVATSKOJ I SRBIJI: 'Sjašite nam s vrata, ja mogu svašta da podnesem, pa i da u ime BiH Vučiću i Plenkoviću pružim ruku' | Slobodna Bosna\n„U Bosni i Hercegovini je puno zaklinjanja u EU, ali tu ima dosta demagogije od strane političara“, rekao je Komšić, optužujući da čak i neki dužnosnici Evropske unije imaju dvostruku politiku u Bosni i Hercegovini, što, upozorio je, ne može donijeti nikome dobro.\nČlan Predsjedništva Bosne i Hercegovine Željko Komšić govorio je danas u Ljubljani na konferenciji „Budućnost Bosne i Hercegovine: Kako ubrzati integracije EU i NATO?“ koji organizira Međunarodni institut za bliskoistočne i balkanske studije (IFIMES).\nKomšić je govorio o važnosti da Bosna i Hercegovina postane članicom EU i NATO saveza, ali i o problemima sa kojima se zemlja i njeni građani susreće na tom putu.\n"BiH će uvijek opstati, uvijek je imala snage i mudrosti. U BiH narodi nisu neprijatelji jedni drugima. Rat nam je došao od susjeda, vođen od strane naših susjeda. Ne možete ništa BiH. Rekao sam, sjašite nam s vrata, možete se i drugačije reći, molim vas prestanite nam pomagati", naveo je član predsjedništva BiH.\n"Ne treba meni Vučić objašnjavati kakav je Milorad Dodik. Dodik i ja se znamo bolje nego što će nas ikad poznavati Vučić. Niti treba da mi pojašnjava bilo ko iz Zagreba, da mi objašnjavaju kakav je Dragan Čović, kakav je Bakir Izetbegović. Šta hoće zvanični Zagreb i zvanični Beograd? Ja se nadam da hoće prijateljstvo. Ja mogu svašta da podnesem, ja ću svašta da podnesem u ime BiH i u ime BiH ću njima da pružim ruku. To je poruka koju možemo poslati susjedima", poručio je Komšić.\nNaveo je da je racionalno rješenje za BiH člnastvo u Eu i NATO-u i da bi logično bilo da se tim stvarima posvetimo.\n"Ono što sam ja naučio u svom relativnom dugom životnom vijeku, ono što sam imao prilike da naučim iz istorije, kada je je riječ u BiH, vjerovali ili i ne, BiH je jača i od nas samih ovakih kakvi smo. Treba odustati od tih suludih pokušaja da se BiH podijeli. Ne možete nas pobijediti, uvijek nas ima više koji ćemo je braniti sve do zadnjeg", kazao je Komšić.\n„Treba nam pomoć evropskih institucija na našem EU putu. Ali, ne treba nam samo poruka, treba nam i konkretno djelovanje u BiH. Suviše sam često bio u situaciju da gledam dvostuke standarde evrospkih zvaničnika prema BiH. Sa takvom politikom nema napretka“, rekao je Komšić, ističući da očekuje da EU zna prepoznati one snage u BiH koji su zaista posvećeni Evropskoj uniji.\nČlan Predsjedništva Bosne i Hercegovine rekao je da neke stranke u BiH žele izgraditi bolju poziciju za sebe u zemlji na uštrb demokratije, ali da takvu politiku, nažalost, podržavaju i neke susjedne zemlje Bosne i Hercegovine.\n„Dejtonski sporazum se zloupotrebljava i pogrešno tumači. Kolektivni pravima se daje više prava nego građanima kao individuama“, rekao je Komšić, napominjući da to nisu principi Evropske unije.\n„Treba napomenuti da je EU temeljena na principu zaštite pojedinca, a ne na zaštiti kolektivnih prava, što se želi nama u BiH prezentirati“, rekao je Komšić.\nČlan Predsjedništva BiH rekao je da je u Bosni i Hercegovini rat završen, ali da se još uvijek nije odustalo od ratnih ciljeva, te da je zbog toga EU i NATO jedina sigurna luka za Bosni i Hercegovinu, da ne razmišlja, kako je rekao, hoće li svako drugu generaciju u BiH zahvatiti neki novi sukob.\n„Ako se sada propusti ta šansa, ko zna šta će se poslije dešavati“, rekao je Komšić.


Počinje ovogodišnji BIR - VKCZ\nBEOGRADSKA INTERNACIONALNA REGATA 2021\nPredviđeno je da prvog takmičarskog dana, u subotu 17. aprila, na regatnu stazu Savskog jezera izađe ukupno 114 posada u 15 disciplina, dok bi drugog dana, u nedelju 18. aprila, na Adi Ciganliji trebalo da vidimo 94 posade u 16 disciplina.\nS obzirom na to da će ova regata biti kontrolna za naše juniore i kadete, ne treba ni da iznenađuje što će najveći broj posada na BIR biti upravo iz ovih kategorija – 42 čamca u kadetskoj, a 33 u juniorskoj konkurenciji, dok je značajan broj i pionirskih (31) i seniorskih (19) posada koje će veslati u Beogradu u subotu i nedelju.\nIako će takmičenje biti organizovano dok traje pandemija koronavirusa, na BIR je najavljeno učešće 16 klubova, od kojih je 14 domaćih, dok dva dolaze iz inostranstva – iz Bugarske i Hrvatske. Predviđeno je da prvog takmičarskog dana, u subotu 17. aprila, na regatnu stazu Savskog jezera izađe ukupno 114 posada u 15 disciplina, dok bi drugog dana, u nedelju 18. aprila, na Adi Ciganliji trebalo da vidimo 94 posade u 16 disciplina.\nPreuzeto sa serbian-rowing.org.rs\n19 Nov Olivera Perović Maratović\n← Naša Jovana Arsić plasirala se na Olimpijske igre u Tokiju!\nZvezda na BIR-u 2021 →


22. mart – Međunarodni dan voda - Zelena stranka\nPočetna Saopštenja22. mart – Međunarodni dan voda\nDanašnji dan, 22. mart, u svetu se obeležava kao Međunarodni dan voda, što u veku koji je proglašen „vekom voda“ daje ovom danu poseban značaj. Ovaj dan se obeležava u svetu od 1992. godine, ali generalno posmatrano, značajnije globalne aktivnosti po pitanju voda počinju pre toga. Tako je 1977. godine u Argentini, u Mar Del Plati organizovana prva konferencija Ujedinjenih nacija o vodama i još tada su začeti temelji mnogih dokumenata o svetskim vodnim resursima i vodnom bogatstvu.\nObeležavanje ovog dana prvenstveno služi za slanje poruke svim svetskim liderima i moćnicima, da voda jeste samo delimično obnovljiv resurs i da se njenim dugotrajnim zagađivanjem obnovljivost resursa nepovratno gubi.\nTakođe, ovaj dan tim istim liderima treba da ukaže i na činjenicu da čak 1, 1 milijarda ljudske populacije na planeti nema pristup zdravoj pitkoj vodi u potrebnim i dovoljnim količinama i da skoro 2,5 milijardi ljudi živi bez osnovnih sanitarnih uslova. Cena svog oružja koje se na planeti potroši samo za nedelju dana u potpunosti je dovoljna da se reše svi problemi snabdevanja pitkom vodom, a kada bi se svi ratovi zaustavili na jedan jedini mesec, bilo bi dovoljno ušteđenih sredstava za rešenje svih sanitarnih problema na planeti.\nSrbija takođe spada u one države koje nemaju obezbeđenu pitku vodu za stanovništvo u količini i kvalitetu koji je potreban, jer značajan broj opštinskih i lokalnih vodovoda u Srbiji nema pijaću vodu dobrog kvaliteta, pa je stanovništvo istu prinuđeno da kupuje u flašama. Stepen izgrađenosti kanalizacione mreže je daleko manji, ali najneželjenije efekte na zdravlje ljudi i životnu sredinu ima katastrofalno nizak nivo prečišćavanja upotrebljenih voda.\nOvi problemi od svih nas zahtevaju da o njima ne mislimo samo 22. marta, nego sve dok se isti ne reše. Zato, apelujmo na svoje lidere, predsednike, careve i kraljeve i sve one koji imaju moć da ove probleme reše, odnosno, da se bar na kratko okrenu najvažnijim pitanjima opstanka stanovnika, njihovog zdravlja i okruženja.\nTeme: Dan vodaZelena strankazaštita životne sredine\nKada se kaže Palilula mnogi odmah pomisle na jezera Besnog[...]


Rohani najavio novo neispunjenje obaveza prema međunarodnoj zajednici vezano za nuklearni program\n► Rohani najavio novo neispunjenje obaveza prema međunarodnoj zajednici vezano za\nIran će nastaviti aktivnosti na obogaćivanju uranijuma u svojom postrojenju Fordo, oko 180 kilometara južno od Teherana, izjavio je Rohani, prenela je danas državna televizija.\nŠef iranske Organizacije za atomsku energiju juče je saopštio da je Iran pustio u rad novu generaciju centrifuga za obogaćivanje uranijuma, što je takođe u suprotnosti sa sporazumom iz 2015.\nU centrifuge u Fordou od sutra će se ubrizgavati uranijumski gas, rekao je Rohani, ne navodeći da li će se u tom postrojenju proizvoditi obogaćeni uranijum. Rohani je rekao da bi Iran mogao da obustavi ove mere ukoliko Evropa ponudi način da se izbegne onemogućivanje prodaje sirove nafte zbog sankcija SAD.\nCentrifuge u Fordou su IR-1, iranske centrifuge prve generacije kojima je, prema nuklearnom sporazumu, dozvoljeno da rade bez gasa.\nMeđunarodna agencije za atomsku energiju (IAEA), zadužena za nadgledanje nuklearnih aktivnosti u Iranu, nije se oglasila povodom najava iz Teherana.\nMeđunarodna agencije za atomsku energiju\nU Iranu najveći dnevni skok broja inficiranih koronavirusom za mesec dana\nU Iranu su u poslednja 24 sata registrovane još 2.102 osobe zaražene koronavirusom i to je najveće povećanje broja inficiranih u poslednjih mesec dana u toj zemlju, saopštile su vlasti.


Dan online - Ekonomija: Donosiće mjesečna rješenja o privremenom finansiranju - 2020-12-26\nEkonomija VLADA OSTALA PRI ODLUCI DA NE RADI TEHNIČKI REBALANS\nDetalj sa sjednice Vlade Donosiće mjesečna rješenja o privremenom finansiranju\nMinistarstvo finansija će do usvajanja budžeta za 2021. godinu donositi mjesečna rješenja o privremenom finansiranju za potrošačke jednice i na taj način će se redovno izmirivati sve obaveze iz budžeta, saopštili su juče iz Vlade.\n– Vlada je usvojila Informaciju o potrebi donošenja rješenja o privremenom finansiranju potrošačkih jedinica od 1. januara 2021. godine do donošenja Zakona o budžetu za 2021. godinu. U informaciji se ističe da će Ministarstvo finansija, u izvršenju ovlašćenja propisanog Zakonom o budžetu i fiskalnoj odgovornosti, donosito mjesečna rješenja o privremenom finansiranju do donošenja Zakona o budžetu za 2021. godinu. Članom 37 Zakona o budžetu i fiskalnoj odgovornosti je propisano, između ostalog, „ako se zakon o budžetu države ne donese do 31. decembra tekuće godine, za narednu fiskalnu godinu, Ministarstvo finansija i socijalnog staranja, do njegovog donošenja, potrošačkim jedinicama mjesečno odobrava sredstva do iznosa 1/12 stvarnih izdataka u prethodnoj fiskalnoj godini – piše u saopštenju.\nU diskusiji je ocijenjeno da će ovakav pristup u narednim mjesecima omogućiti redovne isplate zarada, penzija, socijalnih i drugih davanja do usvajanja budžeta za 2021. godinu. To, istovremeno, znači i da će servisiranje svih drugih isplata koje su važne za građane i privredne subjekte biti redovno, saopštili su iz Vlade.\nU informaciji se navodi da zbog tehničkog pozicioniranja novca prema pojedinim porošačkim jedinicama u državnoj upravi u okviru već predviđenog novca u ovogodišnjem budžetu, u pogledu visine i namjene predviđene programima i potprogramima programskog budžeta, Uredbom o organizaciji i načinu rada državne uprave utvrđeno je da će osnovana ministarstva upravljati i raspolagati opredijeljenim novcem ukinutih ministarstava.\nOpozicija je poslednjih dana ukazivala da Vlada mora uraditi tehnički rebalans, kako bi prešla na privremeno finansiranje.\nNa sjednici je utvrđen i predlog izmjena i dopuna Zakona o fiskalizaciji u prometu proizvoda i usluga, kojima se predlaže mogućnost prelaznog perioda do 1. juna naredne godine za uspostavljanje sistema elektronske fiskalizacije u realnom vremenu.\n– To bi značilo da se poreskim obveznicima, u prvih pet mjeseci naredne godine, ostavlja mogućnost izbora načina evidentiranja prometa proizvoda, odnosno usluga, uz obavezu uvođenja primjene sistema onlajn fiskalizacije u realnom vremenu od 1. juna, za sve obveznike u skladu sa zakonom – kazali su iz Vlade.\nLetjeli avioni, kapali milioni\nOsnivaju Razvojnu banku\nUsvojen direktorov plan\nSmijeniće kompletan bord direktora EPCG\nPad prihoda, zaposlenih, depozita\nTraži akt o finansiranju\nSubvencije za veći broj sektora\nSpremaju smjene u EPCG\nTužilaštvo da procesuira Simovića\nIspitaće i privatizaciju KAP-a\nProtestovaće zbog novih mjera


Objavljeno 19.09.2016 10:48\nDžeko i društvo se ispromašivali, Viole to naplatile\nU 4. kolu italijanske Serie A Fiorentina je na stadionu Artemio Franchi savladala Romu sa 1:0.\nObjavljeno 19.09.2016 09:32\nPoznato posljednjih 11 zemalja koje će nastupiti na EuroBasketu 2017\nPravo na nastavak takmičenja steklo je sedam prvoplasiranih i četiri drugoplasirana, odnosno Rusija, Belgija, Slovenija, Crna Gora, Mađarska, Island, Njemačka, Poljska, Velika Britanija, Gruzija i Ukrajina\nObjavljeno 19.09.2016 09:11\nDžumhur u Metzu, Bašić, Brkić i Šetkić u Izmiru\nBosanskohercegovački teniseri nakon uspješnog nastupa za reprezentaciju u Davis Cupu vraćaju se redovnim aktivnostima, odnosno nastupima na turnirima.\nObjavljeno 16.09.2016 13:51\nJanjoš: Ne bježimo od uloge favorita, ali teren je nešto sasvim drugo\nFudbaleri Sarajeva u devetom kolu Premijer lige Bosne i Hercegovine u nedjelju dočekuju Olimpic.\nObjavljeno 16.09.2016 10:25\nSpahić: Sloboda može u Travniku do povoljnog rezultata\nNogometaši tuzlanske Slobode sutra putuju u okolicu Viteza, gdje će održati trening, a u nedjelju otputovati u Travnik na utakmicu protiv jajačkog Metalleghea.\nObjavljeno 16.09.2016 09:36\nNajbolji bosanskohercegovački atletičar Amel Tuka na tradicionalnom mitingu AK Dinamo-Zrinjevac u Zagrebu osvojio prvo mjesto u utrci na 400 metara s novim državnim rekordom koji sada iznosi 46,63 sekunde.\nObjavljeno 16.09.2016 09:21\nMeč trećeg kola Prve grupe Euro-afričke zone Davis Cupa između Litvanije i Bosne i Hercegovine u Vilniusu počinje danas, kada će biti odigrana prva dva singl duela.\nObjavljeno 16.09.2016 09:07\nDanas počinje 12. memorijalni košarkaški turnir "Mirza Delibašić"\nKošarkaški klub Bosna Royal Jelly 16. i 17. septembra u Sarajevu 12. put organizira međunarodni memorijalni turnir "Mirza Delibašić", u znak sjećanja na svog proslavljenog igrača i najboljeg sportistu Bosne i Hercegovine svih vremena.\nObjavljeno 15.09.2016 11:42\nFIFA rang lista: BiH skočila na 23. mjesto\nNa najnovijoj rang listi Svjetske fudbalske federacije (FIFA) reprezentacija Bosne i Hercegovine je skočila na 23. mjesto, što je napredak za šest pozicija u odnosu na prethodnu listu. Iz regiona najbolje plasirana je Hrvatska koja se nalazi u top 20 svjetskih selekcija, tačnije na 14. mjestu.\nObjavljeno 15.09.2016 11:05\nDva su trenera u Manchesteru, Mourinho kaže da je on Special One\nRezultatski je sve izgledalo ok, za razliku od igre, a onda je stigao 'Manchester derby' i pobjeda omraženog gradskog rivala Cityja pred 76 tisuća navijača na Old Traffordu.


Šesnaest godina od masakra u Srebrenici\nDanas se navršilo 16 godina od masakra koji su snage bosanskih Srba počinile nad više od osam hiljada muslimanskih muškaraca i dečaka u Srebrenici. Tim povodom na groblju kraj memorijalnog centra sahranjeno je još 613 u međuvremenu identifikovanih žrtava.\nViše od 40 hiljada ljudi okupilo se danas u Srebrenici radi obeležavanja 16. godišnjice najtežeg ratnog zločina u Evropi od Drugog svetskog rata. Ceremoniji je prisutvovao i veliki broj stranih gostiju, ali iz Srbije je došlo samo nekoliko članica međunarodnog pokreta Žene u crnom. Grupu je predvodila predsednica tog pokreta, Staša Zajović.\nTurska je poslala svog potpredsednika, Bulenta Arinča, koga su prisutni pozdravili aplauzom, dok je Sjedinjene Države predstavljao američki ambasador u Bosni i Hercegovini, Patrik Mun.\n"Želimo da budemo ovde, da pomognemo porodicama žrtava, da iskoristimo istoriju onoga što se dogodilo ovde da se to više nikada ne ponovi", rekao je američki ambasador.\nBakir Izetbegović, sin prvog predsednika Bosne i Hercegovine Alije Izetbegovića, i sadašnji bošnjački član predsedništva zemlje rekao je da je Srebrenica najdublja rana na telu bošnjačkog naroda.\n"Srebrenica je tamna mrlja na obrazu međunarodne zajednice i crna rupa na savesti naredbodavaca i izvršilaca zločina i neće je se nikada osloboditi",\nObeležavanju godišnjice stradanja prisustvovao je i hrvatski, ali ne i srpski član predsedništva Bosne i Hercegovine. Govoreći prisutnima američki ambasador Patrik Mun takođe je osudio međunarodnu zajednicu za ono što nije učinila pre 16 godina.\n"Hapšenje Ratka Mladića pruža nam još jedan razlog da se podsetimo užasnih zločina nad nevinima koji su počinjeni u Srebrenici, Bratuncu, Vlasenici, Žepi, Milićima, Zvorniku, Rogatici i Višegradu. Sećamo se šta je počinjeno i šta svet nije učinio pre 16 godina", rekao je Mun.\nMnogi zvaničnici i predstavnici drugih zemalja položili su vence u memorijalnom centru kraj koga se nalazi više od 4500 grobova žrtava masakra.\nPosle zajedničke molitve i memorijalnih pesama preživeli i dobrovoljci na rukama su preneli 613 kovčega umotanih u zeleni pokrov do sveže iskopanih grobova. Dok su čitana imena i godine rođenja žrtava stotine ruku dodirivalo je kovčege koji su pronošeni kraj njih. Najstarija danas sahranjena žrtva imala je 82 godine, a najmlađa samo 11.


VUČIĆ: Srbija će nastaviti da pomaže Republici Srpskoj - Vijesti365\nHome›Regija›VUČIĆ: Srbija će nastaviti da pomaže Republici Srpskoj\nPredsjednik Srbije Aleksandar Vučić izjavio je da je jedan od strateških ciljeva Srbije u narednoj godini da u potpunosti sačuva mir i stabilnost, što neće biti jednostavno s obzirom na situaciju u regionu.\nOn je naveo da će Srbija nastaviti da pomaže Republici Srpskoj i Srbima u regionu i poželio dobro zdravlje srpskom članu i predsjedavajućem Predsjedništva BiH Miloradu Dodiku.\n“Pomagaćemo našem narodu u regionu, gradićemo odnose sa Republikom Srpskom u skladu sa Zakonom o specijalnim paralelnim vezama i dalje ćemo pomagati Republiku Srpsku. Nastavićemo dobru saradnju sa svima, da ne bude nesporazuma, da imamo dobre odnose i sa Sarajevom i sa Podgoricom i sa Tiranom, to su naši prvi partneri i u inicijativi ‘mali Šengen’. Nadam se da ćemo uspeti, uprkos poteškoćama, da sačuvamo mir”, rekao je Vučić.\nPredsjednik Srbije je kao drugi strateški cilj naveo brigu o zdravlju građana i pobjedu nad virusom korona, što, kako je rekao, znači nastavak višemilionskog ulaganja u bolničku infrastrukturu i u standard zaposlenih.\n“U avgustu ćemo otvoriti rekonstruisani Klinički centar Srbije, za dva dana ćemo postaviti kamen temeljac za klinički Centar Vojvodine”, rekao je Vučić.\nKada je riječ o vakcinaciji, on je izrazio očekivanje da do kraja godine stignu prve vakcine iz Rusije koje će biti primjenjivane kada dobiju dozvolu Agencije za lijekove, a da će tokom januara u fazama stići 77.000 doza Pfizerove vakcine.\n“Odmah nakon vakcinacije štićenika u staračkim domovima, prelazi se na one koji rade u kovid sistemu”, rekao je Vučić i dodao da je Srbija prva u regionu nabavila vakcine.\nOn je naglasio da će Srbija nastaviti da vodi računa o građanima na Kosovu i Metohiji i da im šalje pomoć uvijek, a posebno u epidemiji, te je optužbe iz Prištine u vezi s tim okvalifikovao kao politizaciju.\nVučić je kao treći cilj naveo poboljšanje ukupnog standarda građana.\n“Naš cilj je da nam stopa rasta bude veća od šest odsto, a da ukupni javni dug države bude ispod 60 odsto. Ići ćemo na dalje povećanje plata i nastaviti ulaganje u zdravstvo, vojsku i policiju”, rekao je Vučić i dodao da će penzije do kraja 2021. godine biti prosječno 270 evra.\n“Ponosan sam što je Srbija šampion Evrope. Verujem da će nas to dodatno ubrzati da nastavimo svoj evropski put, a da čuvamo svoje prijatelje koji nam nikada nisu okretali leđa, kao što su Rusija i Kina. Moramo da gradimo predvidivu politiku stabilnosti i uspeha koja će Srbiji obezbediti ekonomski rast”, poručio je Vučić.\nOn je najavio da slijede ogromni infrastrukturni projekti među kojima je i završetak auto-puta Kuzmin-Sremska Rača.\n“Mi završavamo kompletan most na Savi da bismo se spojili sa Republikom Srpskom, pomoći ćemo i izgradnju auto-puta do Bijeljine, što je veoma važno za Srpsku, ali se nadam da će takav značaj imati i za ljude u Sarajevu i Tuzli da sa njima budemo povezani”, rekao je Vučić.\nVučić je izrazio očekivanje da do kraja 2021. godine bude završena pruga Novi Sad- Beograd, da se nastavi izgradnja mreže gasovoda u okviru gasovoda “Balkanski tok”, te da Srbija nastavi da uspješno privlači velike svjetske investitore.


Svi zajedno do duple krune, „povratnički debi“ da bude uspješniji od pravog • CG-Fudbal\nPočetna 1.CFL Svi zajedno do duple krune, „povratnički debi“ da bude uspješniji od pravog\nSvi zajedno do duple krune, „povratnički debi“ da bude uspješniji od pravog\n16 Feb 2022. 07:37\nOdržavao je formu sa plavim timom kao nekadašnji đak omladinske škole „plavih“ i bivši učenik šefa stručnog štaba Aleksandra Nedovića, a posljednjeg dana prelaznog roka kockice su se poklopile – Stefan Milošević se vratio u klub svog djetinjstva zaduživši broj 99.\nPočetak drugog dijela šampionata startuje sjutra, a Budućnost na otvaranju proljeća sjutra dočekuje barski Mornar pod Goricom u 17.00 časova. Biće to na neki način prilika da se Milošević revanšira “mornarima“… Da podsjetimo – Stefan je za prvi tim „plavih“ debitovao 24. avgusta 2013. upravo protiv Mornara, a tada je ovaj tim pretrpio poraz od 2:1 na podgoričkoj areni.\nMomak koji je prošao sve mlađe selekcije ovog kluba i reprezentacije Crne Gore se vratio da svojim inostranim iskustvom pomogne „plavima“ u borbi za odbranu trofeja tokom proljeća.\nMilošević će ponovo da osjeti huk sa tribina – navijači najavljuju još veću podršku u drugom dijelu sezone, a jesenas znamo da je bila spektakularna – posebno na derbiju protiv Sutjeske.\n„Pratim Budućnost od malih nogu i podrška „Varvara“ nikad nije izostala, što igračima daje dodatni vjetar u leđa. Sigurno da će nam dosta značiti u narednom periodu njihova podrška, jer samo svi zajedno možemo do duple krune. Ocekujem ih u što većem broju“, poziva navijače novi – stari špic plavih.\nNakon odlaska iz Budućnosti, Milošević je igrao za Rudar, Lovćen, Kom i Iskru, da bi zatim pogađao mreže u Belgiji noseći dres Vasland Beverena, bio prvi strijelac Letonije igrajući za Rigu, postizao golove u Izraelu u opremi Karjat Šmone…\n„Svako iskustvo iz navedenih klubova je bilo posebno i dragocjeno na svoj način, doprinijelo je mom profesionalnom razvoju na različite načine. Negdje se ta posebnost odgledala kroz broj postignutih golova, negdje kroz fudbalsko sazrijevanje u izazovnim okolnostima, a negdje je to postizanje golova u jednoj od top liga, gdje je svakako bila čast i privilegija parirati velikim fudbalskim imenima“.\nNovi napadač ima dva nastupa za A reprezentaciju Crne Gore – igrao je prijateljske susrete protiv Bosne i Hercegovine (0:0) i Izraela (1:3) kod selektora Miodraga Radulovića – nadaš li se novom pozivu ukoliko dođu dobre igre u „plavom“ dresu?\nPRETHODNOMladi reprezentativac Crne Gore Italiju zamijenio Rumunijom\nNext articleCrnogorac u MLS ligi!


Otkrivene su brze mutacije Corona virusa (tip A, B i C)\nNaučnici su u neverici kojom brzinom virus SARS-CoV- 2 (izazivač COVID-a 19) mutira i kojom brzinom se širi po celom svetu. Približavamo se cifri od oko dva miliona zaraženih i oko 100.000 smrtnih slučajeva ali se ovoj priči još ne nazire kraj.\nPeter Foster naučnik sa Univerziteta u Kembridžu kaže – „Postoji previše brzih mutacija da bi se ušlo u porodično stablo COVID 19“. Takvu vest niko ne želi da čuje, ko pokušava da napravi vakcinu…\nU istraživačkom centru ovog univerziteta u Velikoj Britaniji otkrili su i to, da za sada postoje tri različite vrste ovog virusa. Označili su ih kao: A, B i C.\nSmatraju da nova otkrića mogu pomoći ostalim naučnicima da shvate zašto je COVID 19 tako zarazan i eventualno – koji je primarni izvor zaraze.\nOvi naučnici su pokušali da rekonstruišu rane „evolutivne staze“ na osnovu genetičke network tehnike.\nDok se infekcija širila iz Vuhana u Evropu i Severnu Ameriku, korona je mutirao iz tipa A, u tip B i C. Gospodin Foster i njegov tim otkrili su da je tip A navodno „originalni genom humanog virusa“, najbliži korona virusu kod slepih miševa – pronađen u Vuhanu (epicentru zaraze). Međutim, tip A nije dominantan tip virusa u ovom kineskom gradu. Tamo je najčešći tip virusa bio tip B!\nIstraživači i naučnici opisali su varijantu „A“, kao onu koja je najviše povezana sa virusom koji se nalazi i kod slepih miševa i pangolina. Tip "B" je izveden iz "A", pri čemu su nastale dve mutacije, a zatim "C" je "ćerka" od "B".\nTip A nađen je kod Amerikanaca koji su živeli u Vuhanu, kao i kod drugih pacijenata sa dijagnozom u Sjedinjenim Državama i Australiji.\nDakle, glavni tip virusa u Vuhanu bio je „B“, a trebalo bi biti „A“! U međuvremenu, varijanta „C“ je primarni tip u Evropi, koji je pronađen kod ranih pacijenata iz Francuske, Italije, Švedske i Engleske.\nAnaliza je otkrila je da iako „tip C“ ne postoji u uzorcima u kontinentalnoj Kini, oni se mogu videti u Singapuru, Hong Kongu i Južnoj Koreji?!\nTakođe, ovo istraživanje sugeriše da je jedno od najranijih slučajeva koronavirusa u Italiji došlo kroz Nemačku (infekcija od 27. Januara).\nU ovom slučaju, zaposleni dobavljač auto delova Vebasto Group u Minhenu, zarazio se virusom od kineskog kolege. Ova osoba je poznata kao nemački slučaj # 0, koja je bila u poseti kod svojih roditelja iz Vuhanu.\nIsto tako, u Brazilu je grupa istraživača izolovala SARS-CoV-2 kod dva pacijenta, za koja je potvrđeno da su zaraženi Covid-19. Sekvencionirali su kompletne genome oba uzorka virusa. Otkrili su da se ne samo da se genomi razlikuju jedan od drugog, već su i veoma različiti od genoma uzoraka virusa sekvenciranih u Vuhanu u Kini!\nNa početku ove priče o COVID-u, istraživači su rekli da je najnoviji korona virus stabilniji od gripa jer izgleda da SARS-CoV-2 ne mutira mnogo.\nMeđutim, na osnovu poslednje studije koju su uradili naučnici iz Velike Britanije i Nemačke koristeći „filogenetsku“ network analizu, Covid-19 očigledno ne samo što je sposoban da izvede previše brzih mutacija, već je i mutirao u tri varijante za različite kontinente - Azija, Amerika i Evropa.\nZašto su Amerikanci koji su živeli u Vuhanu imali „tip A“ Covid-19, koren samog izbijanja virusa, ali većina Kineza zaraženih u Vuhanu imala je „tip B“ koji ne može postojati bez tipa „ A ”?\nDve trećine (70%) od 310 uzoraka virusa sekvenciranih u Sjedinjenim Državama bilo je tipa A. Kao se bavimo teorijama zavere, moglo bi se reći da je na osnovu ovog podatka Amerika prva proširila corona virus. Sad već znate bez tipa A, ne može postojati tip B.\nAgonija se nastavlja, u svakom slučaju…


Grad Novi Pazar - U Novom Pazaru održan sastanak nacionalnih i lokalnih partnera programa "Podrška podsticajnom roditeljstvu kroz igru"\nU Novom Pazaru održan sastanak nacionalnih i lokalnih partnera programa "Podrška podsticajnom roditeljstvu kroz igru"\nSastanku kojim je obeležen i ovogodišnji Mesec prijateljstva, prisustovali su Milka Milovanović Minić, državna sekretarka u Ministarstvu za brigu o porodici, Jelena Mijatović, potpredsednica Odbora za prava deteta Narodne skupštine, Josi Burkhard, zamenica direktora UNICEF-a u Srbiji, predstavnici Grada Novog Pazara - predsednica Skupštine Anela Halilović Šemsović, zamenik gradonačelnika Igor Novović i član Gradskog veća Mirsad Jusufović, kao i brojni stručnjaci iz sistema zdravstvene i socijalne zaštite i predškolskog obrazovanja koje u Novom Pazaru sprovode program "Podsticajno roditeljstvo kroz igru".\nNa sastanku su nacionalni i lokalni partneri razmenili prva iskustva međusektorskog sprovođenja programa i razgovarali o najboljim strategijama usaglašenog delovanja na nacionalnom i lokalnom nivou.\n“Ministarstvo za brigu o porodici i demografiju” kao strateško ministarstvo u Vladi Republike Srbije snažno podržava roditelje i daje podsticaj roditeljstvu za razvoj dece i dobrobit porodice”, kazala je državna sekretarka u pomenutom ministarstvu Milka Milovanović Minić. Ona je dodala da ovo ministarstvo podržava projekat i na taj način što je inicijator Nacionalnog Upravnog odbora koji čine prestavnici relevantnih ministarstava a koji će nadalje nastojati da vrlo pažljivo prati implementaciju aktivnosti na lokalu.\nGrad Novi Pazar je pored UNICEF-a i Vlada Republike Srbije dao veliku podršku ovom projektu. “Roditeljstvo je ipak jedno od suštinskih pitanja i suštinskog značaja za bilo koje društvo. U principu, ako se trudimo da stvorimo bolje uslove za budućnost naše dece onda treba i da radimo na tom polju da naša deca izrastu u što bolje ljude, a ako hoćemo to da radimo onda to moramo kroz ovakvu vrstu projekata i da lečimo svoju dušu među decom”, kazala je Anela Halilović Šemsović, predsednica Skupštine Grada Novog Pazara.\nEsma Plojović je medicinska sestra vaspitač u PU”Mladost” u Novom Pazaru i ona je jedan od trenera ovog programa. Bila je u prilici da program širi na praktičare iz ustanove u kojoj radi gde je jedan broj praktičara već prošao obuku a u narednom periodu plan je da se program proširi na sve praktičare u vrtiću, kao i na roditelje.\nZajednički zaključak prisutnih je da je neophodno povećati ulaganja u kontinuiranu edukaciju svih koji se bave decom, bilo da se radi o patronažnoj službi, predškolskoj ustanovi ili zaposlenima u institucijama socijalne zaštite. Takođe je neophodno i uspostaviti sistem koordinacije svih službi i stalnog monitoringa njihovog rada.


Nasim Haradinaj i Hisni Gucati (Foto Sinjali.com)\nHisni Gucati i Nasim Haradinaj uhapšeni su 25. septembra prošle godine, od kada im je u više navrata produžavana mera pritvora.\nPoslednji put je to učinjeno 22. oktobra, kada je Veće ujedno saopštilo da će tražiti informacije od Kosovske policije u vezi sa primenom predloženih uslova od strane odbrane, povodom obojice optuženih, i da će ponovo razmotriti njihov pritvor po prijemu tih informacija.\nPodsetimo, odbrana Hisnija Gucatija je prethodno podnela zahtev za privremeno puštanje Gucatija uz više predloženih uslova.\nPredložen je kućni pritvor uz nadgledanje policije onih koji ulaze ili izlaze iz njegove kuće. Gucatiju bi, u slučaju da se odobri zahtev, bilo zabranjeno da napusti adresu stanovanja, osim u slučaju medicinske i druge hitne pomoći, kada bi bio pod nadzorom policije.\nGucati takođe ne bi imao pristup telefonu ili drugim uređajima, Internetu, dok bi pre dolaska Gucatija bio izvršen pretres mesta stanovanja, kako bi se utvrdilo da li postoje skriveni telefoni ili drugi uređaji.\nPristup lokaciji bio bi dozvoljen samo članovima uže porodice Gucatija, policajcima i ljudima čija bi se imena nalazila na prethodno odobrenoj listi od strane Specijalizovanih veća.\nPosete bi se koordinisale sa policijom, a ove osobe bi na ulazu morale da predaju svoje telefone.\nUjedno, sve osobe koje bi posetile Gucatija, morale bi da pristanu na to da budu naknadno praćeni njihovi telefoni i drugi uređaji tokom perioda privremenog puštanja.\nPolicija bi takođe bila ovlašćena da vrši nasumične provere lokacije na kojoj se nalazi Gucati, kako bi proverila da li se on i oni koji ga posećuju, pridržavaju pravila.\nKP bi takođe bila u obavezi da odmah obavesti Sekratarijat suda ukoliko utvrdi da se ne poštuju uslovi za privremeno puštanje na slobodu.\nSpecijalizovana veća su potom u svojoj odluci, a nakon što je odbrana predložila uslove za privremeno puštanje, naložila policiji da pruži informacije u vezi sa autoritetom i sposobnostima, posebno u smislu raspoloživog osoblja i resursa, da ograniči kretanje pojedinaca koji su podložni privremenom puštanju na slobodu, nadgleda i ograniči komunikaciju takvih pojedinaca, sprovodi kućni pritvor i obezbedi ekvivalentnost gore pomenutim merama tokom hospitalizacije.\nSud ujedno traži informacije o sprovođenju mera koje se odnose na privremeno puštanje na slobodu, kao i sve dodatne informacije koje se smatraju relevantnim u vezi sa sprovođenjem uslovnog otpusta.\nOvo veće je ujedno naložilo sekretaru Specijalizovanih veća Kosova da u istom roku dostavi svoje podneske o režimu pritvora u pritvorskim objektima Specijalizovanih veća.


Stupa na snagu u petak: Šta podrazumeva pojačan nadzor povratnika iz inostranstva - Sputnjik Srbija\n18:57 25 Oktobar 2020\n10:57 14.09.2020 (osveženo 11:21 14.09.2020) Preuzmite kraći link\nDoktorka Darija Kisić Tepavčević ističe da sve zemlje u našem okruženju imaju žarišta sa intenzivnom transmisijom virusa.\n"Nadzor će podrazumevati određenu dinamiku javljanja relevantnim zdravstvenim službama, u cilju praćenja njihovog zdravstvenog stanja i brzog reagovanja ako bude potrebno", objasnila je doktorka Darija Kisić Tepavčević.\nNaglašava da nazdzor ne uključuje ograničenje slobode kretanja, već odgovarajuću obavezu svakog građanina koji dođe u zemlju da se u određenim intervalima javlja lekaru.\n"Pošto se najveći broj naših građana koji su van zemlje nalazi u Crnoj Gori, Hrvatskoj i Bosni i Hercegovini, to se pre svega odnosi na njih, ali praktično na sve zemlje Evrope koje imaju veću učestalost obolevanja od nas", kaže doktorka Kisić Tepavčević.\nIstiče da je to generalna kontrola svih građana Srbije koji se vraćaju u zemlju, sa ciljem da se prepoznaju svi importovani slučajevi i smanji rizik dalje transmisije virusa u populaciji.\n"Svi moramo aktivno da preuzmemo svoju ulogu i da uložimo maksimalne napore da održimo stabilnu epidemiološku situaciju i ne dozvolimo dalje razbuktavanje virusa", naglašava Kisić Tepavčević.\nNavodi da je mera nadzora obavezujuća i da se odnosi na sve građane, bez obzira na uzrast.\n"Znamo da virus ne poznaje granice, ni pol ni uzrast ni bilo koje druge karakteristike. Osetljivi su svi koji nisu došli u kontakt sa virusom i nemaju imunitet, tako da se mere odnose na sve građane Srbije", objašnjava Kisić Tepavčević.\nKrzini štab: Građani, vratite se do petka u Srbiju, sledi pojačan nadzor\nnadzor, mere, povratnici, koronavirus, Srbija


Predsjednik čestitao jubilej 20 godina rada | Republika Srpska\nNaslovna Vijesti Predsjednik čestitao jubilej 20 godina rada\nPredsjednik čestitao jubilej 20 godina rada\nPredsjednik Republike Srpske /RS/ Rajko Kuzmanović čestitao je danas Srpskom prosvjetnom i kulturnom društvu „Prosvjeta“ jubilej 20 godina od obnavljanja svog rada i 108 godine od osnivanja.\nKuzmanović je tokom današnjeg prijema za delegaciju „Prosvjete“ ukazao na potrebu očuvanja i razvijanja svijesti o srpskom nacionalnom identitetu i očuvanju srpske kulture, jezika i pisma, u čemu je „Prosvjeta“ imala i ima značajnu ulogu.\nOn je naglasio da organi i institucije RS, u skladu sa mogućnostima, podržavaju rad i aktivnosti „Prosvjete“ i drugih društava i udruženja koja imaju sličnu misiju, saopšteno je iz Kuzmanovićevog Biroa za odnose sa javnošću.\nPredstavnici SPKD „Prosvjeta“ upoznali su predsjednika RS sa radom i izdavačkom djelatnošću ovog društva i aktivnostima na pripremama za održavanje svečane akademije, koja će biti održana 28. juna.\nOni su izrazili očekivanje da će „Prosvjeta“, kao svenarodna organizacija, dobiti status društva od posebnog interesa i naglasili da je „Prosvjeta“ nosilac kulturnog i duhovnog života, naročito u manjim sredinama.


MMF predložio ukidanje privremenog smanjenja penzija | Radio Delta 89.5\nMMF predložio ukidanje privremenog smanjenja penzija\nMMF je poručio srpskoj strani da nađe sistematsko rešenje za penzije, budući da su javne finansije poslednje tri godine stabilne, piše „Politika“.\nLetos je, navodi list, budžet bio u suficitu od 1,2 odsto BDP-a. U prvih nekoliko meseci ove godine republička kasa je i dalje u plusu, ali je Zakon o privremenom umanjenju penzija još na snazi iako je pre dva dana koordinator biltena MAT Stojan Stamenković izjavio da je on bio oročen do kraja 2017. i da sada „to tako stoji“.\nMeđutim, ta opasnost je prošla 2017, jer je javni dug počeo trajno da se smanjuje, a penzije su praktično dostigle svoj dugoročno održivi nivo, zbog čega nema ekonomskog osnova da privremena mera umanjenja penzija ostane na snazi, piše Politika.\nPrethodni članakVučić i Bramerc: Ubrzati ispunjavanje preuzetih obaveza\nSledeći članak85. Međunarodni poljoprivredni sajam biće za 10 odsto veći od prošlogodišnjeg\nTrening „Veština uspešne prodaje“ ovog vikenda u klubu „Biznis na štiklama“


Poznato vam je da Feng Šui učenje prilikom privlačenja pozitivne i odbijanja negativne energije koristi različite predmete.\nNaša pažnja danas usmerena je ka figurama životinja, koje su prema Feng Šui-ju zaslužne u velikoj meri za blagostanje i sreću u životu, kako pojedinca, tako i cele porodice. Bogatstvo, dugovečnost, ljubav, uspeh na poslu i zadovoljstvo na ličnom planu, samo su neke od stvari koje figure određenih životinja postavljene u kući mogu da vam obezbede.\nPre svega treba da imate na umu da je vaš životni prostor svojstven vama i da u skladu sa onim što vama lično prija treba da birate stvari i predmete kojima ćete ga uređivati. Nije nužno da okružite sebe alspolutno svim figurama koje privlače sreću, da bi ona došla u vaš život.


11. Feb 2016.\nPoslednjih godina koristila sam se svim mogućim trikovima kako bih poboljšala produktivnost i učinkovitost svog rada. Probala sam tehniku pomodoro koja podrazumeva da radim u razmacima od po 25 minuta sa pauzama između.\nPrevela: Milica Dragićević\nProbala sam da preko aplikacije blokiram društvene mreže koje stvaraju zavisnost i da se skroz diskonektujem sa interneta. Mislila sam da ako držim ono što me ometa na odstojanju i ako se samo skoncentrišem i usredsredim na ono što radim, mogu biti onoliko časova produktivna koliko sam planirala. Međutim, nije bio problem u stvarima koje su me ometale, već u mom mentalnom sklopu.\nZbog mejlova i SMS poruka na telefonu, misli bi mi odlutale čak i onda kad sam pokušavala da se ponovo usredsredim na radni zadatak. I bez obzira na detaljni podsetnik, osećala sam da sam svakog dana mogla da završim deo zadataka sa podsetnika samo zato jer sam sve umornija bila.\nSve se ovo poklapa sa najnovijim istraživanjem o produktivnosti. Učinkovitiji rad nema veze sa tim da li smo se usredsredili na detalje da bismo dobili na produktivnosti, već sa tim da li smo se usredsredili na nivo energije koji možemo da kontrolišemo dok radimo i dok se odmaramo.\nPrema Filipu Braunu, autoru knjige Balanced Effectiveness at Work: How to Enjoy the Fruits of Your Labor Without Driving Yourself Nuts, iako je nivo energije teško izmeriti, ako pratimo kako se osećamo u određenom periodu tokom radnog dana, možemo da rasporedimo vreme kad ćemo najefikasnije raditi.\nOn kaže da većina zaposlenih nije iskrena prema sebi kad se radi o tome koliko misle da mogu da urade u jednom danu,. „Ljudi imaju zablude o tome kako se kontroliše sopstveno vreme i to stvara probleme kad se kontroliše energija“, objasnio je Braun, koji čuva najteže zadatke za one periode kad je pun energije, a to je od osam ujutro do podne i od sedam do osam popodne.\nPristup po kojem je moguće kontrolisati svoj nivo energije može biti odbojan ljudima koji veruju da je ključ napredovanja u tome da što više zabušavaju sa kolegama, a onda da dugo rade. Takav pristup može, u stvari, da uništi produktivnost. Međutim, razumevanjem kako i kad se najbolje osećate može vam pomoći da kontrolišete svoju energiju i da je najbolje iskoristite za posao, kažu stručnjaci.\nZa početak, treba da razumete kako vaš radni dan utiče na nivo energije. U radu sa kompanijama, Tereza Velburn, fakultetski profesor sa Univerziteta u Nebraski traži od zaposlenih da zapisuju padove i uspone energije. Nedavno je pokrenula aplikaciju za procenjivanje nivoa energije kako bi pomogla ljudima da ga svakog dana prate. Ovakvim formalnijim načinom zapisivanja nivoa energije, može se razumeti razlika između zadataka koji sadrže visok nivo energije (kao što je druženje sa omiljenim kolegama) i zadataka i ljudi koji su energijski vampiri (kao što je prisustvo na dosadnom sastanku), kaže Velburn.\nJednom kad budete imali osećaj kada imate najviše energije za važne zadatke, možete početi da menjate periode korišćenja energije tokom ključnih perioda, a ne da se osećate izmoreno kasnije tokom dana. Na primer, programer bi možda želeo da ima stabilniji nivo energije tokom dana, dok bi prodavačica možda smatrala izliv velike energije tokom sastanaka sa klijentima korisnim, dodala je ona. Tokom stresnih situacija, adrenalin brzo povećava nivo energije ali uopšteno dovodi visokog nivoa stresa.\nFOTO: Sires servis\nZasigurno, nemojte očekivati savršenstvo kad budete pokušali da konrolišete svoju energiju. Ključno je da prihvatite da i lični i profesionalni život neće uvek imati pozitivan uticaj na vašu energiju. Kako bi što bolje iskoristili dan, Velburn kaže studentima da njihov cilj treba da bude da je 60% dana pun energije i zanimljiv. Koristeći se tim pozitivnim doživljajem može da nam pomogne da se izborimo sa ostalih 40% dana koji je često pun izazova, rekla je ona. „Neće ceo vaš radni dan biti pun energije“.\n„Ako kontrolišemo svoju energiju tako što kontrolišemo na šta obraćamo pažnju, možemo da naučimo osnovnu veštinu koja će nam pomoći da izbegnemo izgaranje na poslu“, kaže instruktor koji se bavi usredsređenjem pacijenata na sadašnji trenutak, Lindel Gregori, koja drži radionice na ovu temu u firmama. Kad se usredsredite i kad postanete svesni zadatka pred vama, „oslobodićete svoj mentalni prostor kako biste odgovorili na zadatak, a ne samo imali reakciju na njega, dodaje ona.\nDa bi pomogla zaposlenima da se izbore sa stresom i niskim nivoom energije, Gregori predlaže desetominutnu meditaciju svakog dana ili da provedemo vreme u miru dalje od kompjutera ili liste poslovnih zadataka. Usredsređenje na sadašnji trenutak takođe igra ključnu ulogu kad pokušavate da ostanete skoncentrisani, kako biste svoju energiju odvojili za određene zadatke. „Usredsređenje na sadašnji trenutak uništava našu zavisnost zauzetošću tako da možemo da se skoncentrišemo na prave stvari“, Gregori objašnjava. Naučite kako da kontrolišete energiju\nPrema Ani Perin, zamenicom predsednika firme koja radi sa Soni i Gugl, nebitno da li ste kod kuće ili na poslu, postoje četiri područja u kojima možete da kontrolišete energiju: fizičko, emocionalno, mentalno i duhovno područje. Zaposleni često izgube balans u jednom ili više ključnih područja za kontrolisanje energije, što dovodi do niskog nivoa energije. Kad znate kako da pobedite stres u sva četiri područja, možete lakše ostati produktivni.\nDa biste se osećali dobro fizički, Perin predlaže da se skoncentrišete na zdravu ishranu i slobodno vreme. Šetanjem, na primer, može se na brz način vratiti energija jer ono oslobađa više endorfina da bi umanjlo stres. Grickalica koja ima nizak glikemijski indeks, kao što je jogurt ili ovsena kaša može da vam da energije za ceo dan tako što stabilizuje nivo šećera u krvi.\nPod emocionalnoim zdravljem se podrazumeva da izbegavate stresne situacije ili bilo šta što dovodi do negativnih emocija, kao što je konstaltno posećivanje mejla ili boravak na Fejsbuku da biste videli kako su vam se prijatelji zabavili na odmoru.\nMentalnu energiju možete povećati ili obnoviti tako što ćete se odvojiti od posla tokom kratkih perioda u toku dana. „Obnovićete mentalnu energiju tako što ćete svom analitičkom mozgu data odmora“, kaže Perin, dodajući da čak boravak na društvenim mrežama je vrsta obnova energije, ali na niskom nivou.\nJoš jedan trik kako da dobijete energiju između sastanaka je da zaboravite na zadatak i da provedete vreme ćaskajući sa kolegama o temama koje nemaju veze sa poslom. Najzad, održavanje energije kroz duhovno ispunjenje podrazumeva da „uravnotežite količinu pažnje koju posvećujete sebi i drugima“, i na poslu i izvan njega, Perin objašnjava.\nKad razumete kako da kontrolišete energiju u ovim ključnim područjima, možete je iskoristiti na najbolji način. „Treba da razmišljamo o energiji kao o nečemu sa više dimenzija“, kaže ona.\nMilica je zaljubljenik u engleski jezik i književnost koja smatra da je svaki novi prevod dokaz da jezik ne sme biti prepreka ka širenju novih vidika.\nIndira Gandi: Izvanredan međunarodni lider\nHarizmatična ličnost koja obeležava epohu Indire Gandi ostavila je pečat ne samo u aferama njene zem...\nPrimeri anahronizma u književnosti\nPrimere anahronizma nalazimo u književnosti, slikarstvu i filmovima. Veoma je interesantno opaziti ih. Sledi nekoliko primera.\nŠta treba da uradite kada poželite da odustanete?\n11 najluđih prazničnih tradicija\nRešena misterija „vilinskih krugova“ u Namibu\nČudni krugovi okruženi vegetacijom usred pustinje Namib dugo su zbunjivali naučnike. Međutim, čini s...\nZašto smo neljubazniji u urbanim sredinama?\nSirene automobila, dreka, uvrede, gestovi, besni izrazi lica… a da stvar bude još gora, potpuna proz...


13. Oct 2000 16:45 (GMT+01:00)\nGlas saznaje: Šta je izvršni odbor Gradskog odbora SPS poručio Slobodanu Miloševiću\n"Najvišem rukovodstvu" se zameraju "pogrešne procene pre izbora, pogrešne i haotične odluka u postizbornom periodu i odsustvo jasnih instrukcija posle puča koji je izveo DOS"\nPrenosimo integralni tekst pisma najjače partijske organizacije Socijalističke partije Srbije upućenog Slobodanu Miloševiću posle sastanka koji je održan 11. Oktobra uveče.\nNa današnjoj sednici Izvršnog odbora Gradskog odbora SPS Beograda, na kojoj su učestvovali i predsednici opštinskih odbora SPS iz Beograda, jednoglasno su doneti sledeći zaključci o kojima želimo da Vas obavestimo:\n1. Naša partija se nalazi u dramatičnom stanju posle puča koji je izveo DOS. Naša mreža je ostala bez jasnih instrukcija u kritičnim situacijama, a naši ljudi su ostavljeni sami sebi. Pri tome svima treba da bude jasno da je naša mreža ispunila sve zadatke, da je ostala verna partiji i u ovim trenucima, a da su partiju izdali ili su pogrešne odluke donosili državni organi i deo partijskog rukovodstva.\n2. Zbog opstanka partije, uvereni smo da se naše jedinstvo može sačuvati samo promenama u rukovodstvu Socijalističke partije Srbije. Zato predlažemo i smatramo neophodnim da sazovete hitnu sdnicu Glavnog odbora SPS na kojoj bi se utvrdili jasni pravci naše dalje strategije i taktike delovanja i na kojoj bi se izvršile promene u najvišem rukovodstvu Socijalističke partije Srbije zbog pogrešnih procena pre izbora, pogrešnih i haotičnih odluka u postizbornom periodu i zbog odsustva jasnih instrukcija posle puča koji je izveo DOS.\nU nove izbore moramo ići sa novim rukovodstvom jasno čuvajući identitet naše partije.\n3. Predlažemo da se ponovo razmotri način raspodele mandata sa naše liste za Saveznu skupštinu.\n4. Ovo je naša obaveza prema 300.000 građana Beograda koji su glasali za Vas i koji se sada, ne toliko zbog poraza na izborima i nasilja DOS-a kome su izloženi, već više zbog odsustva jasnih stavova i aktivnosti Glavnog odbora Socijalističke partije Srbije osećaju poniženi i napušteni.\n5. Podrazumeva se da smo spremni da snosimo i svoj deo odgovornosti za nastalu situaciju.\n6. Zbog poštovanja prema Vama sa ovim stavovima nećemo izlaziti u javnost i sa njima će biti upoznata samo naša partijska mreža.


Cene idu svojim tokom | SerbianForum\nCene idu svojim tokom\nNarodna banka Srbije je, po svemu sudeći, a to potvrđuju i analitičari, spremna da pusti inflaciju da ide svojim tokom, zarad zaštite privrede, ali i budžeta.\nIako je održavanje cenovne stabilnosti osnovni posao centralne banke, u ovom trenutku svako zaoštravanje monetarne politike bilo bi kontraproduktivno.\nTako ćemo ovu godinu završiti sa još jednim neslavnim inflatornim rekordom od deset, a možda i više procenata, pišu Novosti.\nI guvernerka NBS Jorgovanka Tabaković rekla je da u narednom periodu očekuje nastavak rasta međugodišnje inflacije zbog loše poljoprivredne sezone, povećanja regulisanih i cena uvoznih proizvoda usled rasta evra.\nU NBS smatraju da „stezanje“ monetarnog kaiša, kroz povećanje referentne kamate, ne bi imalo efekta. Tako smo u avgustu imali međugodišnju inflaciju od 7,9 odsto.\n"Centralna banka može da zauzda inflaciju, ako bi htela i bila spremna da plati cenu koja nije mala", smatra Aleksandar Stevanović, ekonomski analitičar.\n"Ona ima mehanizme u rukama, kao što je povećanje referentne kamatne stope, obavezne rezerve ili kupoprodaja hartija od vrednosti sa kraćim rokom dospeća. Ali zaoštravanje monetarne politike ima svoju drugu stranu, odnosno utiče na fiskalnu politiku i stvara udar na realni sektor. Praktično, ako bi se borili sa inflacijom, to bi dovelo do poskupljenja kredita, pre svega privredi i do njenog daljeg zastoja".\nKako kaže ovaj analitičar, sasvim je očekivano da cene idu ovim tokom, zbog loše poljoprivredne sezone, poskupljenja nafte i pada kursa.\n"I ove godine ćemo biti u društvu malog broja zemalja sa nepristojno visokom inflacijom . Svaki rast cena iznad pet do šest odsto smatra se nepristojnim u 21. veku", ističe Stevanović\nKako kaže Goran Nikolić, ekonomista, o targetiranoj inflaciji može da se govori tek sledeće godine. Sada je bitno zadržati kamatne stope na kredite preduzećima, kako bi se pokrenula proizvodnja. Zato centralna banka ne poseže za rigoroznijim merama u suzbijanju inflacije.\n"Nezvanično se pominje „ciljani kurs“, koji bi mogao da utiče na stabilizaciju cena" , kaže za Novosti Nikolić.\n"To bi značilo da se kurs fiksira na određenom nivou, uz mogućnost oscilacije od maksimalnih 2,5 odsto. Ili kao što je Mađarska uvela „klizajući“ kurs, koji se svakih mesec ili dva dana menjao za 0,5 odsto".


Aviokarta.net | Između dva leta\nPutovanje » Transferne procedure » Između dva leta\nPutovanje sa presedanjem se naziva i transferno putovanje. Putnik koji na nekom od velikih aerodroma mora da promeni avion se naziva transfernim putnikom. Zajedno sa ovim nazivom često se može čuti i tranzitni putnik, što nije sasvim netačno, ali je prema vazduhoplovnoj terminologiji prihvatljiviji izraz transferni putnik.\nTransferni putnici vreme između dva leta mogu da provedu u tranzitnoj (bescarinskoj, pograničnoj) zoni aerodroma ili ako imaju dovoljno vremena između letova mogu da napuste ovu zonu i da izađu u posetu gradu, ukoliko im to vizni režim zemlje u kojoj se nalaze dozvoljava.\nTransfer ili tranzit?\nUporedo sa nazivom transferni putnik može se čuti i tranzitni putnik, ali to nije sasvim tačno.\nOvaj drugi naziv se prema vazduhoplovnoj terminologiji odnosi na putnike u avionu koji ima tehničko sletanje.\nMeđutim, prema aerodromskoj zoni koja se naziva tranzitna moguće je i putnike koji borave u njoj nazvati tranzitnim putnicima.\nZa boravak u tranzitnoj zoni aerodroma mnoge zemlje ne traže tranzitne vize, ali ima i onih koje to traže.\nZato je važno da se putnik dobro informiše pre polaska na put o viznom režimu za transferne putnike.\nTranzitne zone na aerodromima obično imaju mnoštvo sadržaja, kako ugostiteljskih i trgovačkih tako isto i zabavnih, a pojedini veliki aerodromi sadrže i mnoge veoma atraktivne sadržaje poput bioskopa, spa centara, kockarnica, biblioteka...\nU ovim zonama se nalaze i hoteli za putnike kojima je potreban odmor, saloni za putnike viših klasa i čekaonice za ostale putnike.\nFoto: Znak na singapurskom aerodromu Changi, gde postoji i mini botanička bašta\nPutnici koji se nađu u tranzitnoj zoni treba da budu obazrivi da ne propuste naredni let. Oni bi trebalo prvo da se raspitaju odakle im polazi avion, sa kog gejta, potom da pronađu šalter za čekiranje transfernih putnika i da uzmu narednu boarding kartu, a potom da se upute ka svom narednom gejtu.\nTranzitne zone na aerodromima mogu biti podeljene domaće i međunarodne, na šengenske i nešengenske i u takvim situacijama putnici moraju da prođu tranzitnu pasošku kontrolu i dodatne provere. Zato bi trebalo uvek ostaviti dovoljno vremena da se ove provere obave.\nPrikaz važnijih transfernih aerodroma:\nRim - Leonardo da Vinci (Fiumicino)\nPutnik koji je imao letove sa ispoštovanim minimalnim vremenom za transfer (minimum connecting time), a desi se da usled gužve na aerodromskim kontrolnim punktovima ili usled svoje greške zakasni na naredni let nema pravo na promenu karte i preusmeravanje.\nU takvim slučajevima putniku probadaju i putovanje i karta.\nAko se desi da imate problem sa vanrednom gužvom obratite pažnju na brze prolaze i obratite se najbližem aerodromskom službeniku koji će vam pomoći da po ubrzanoj proceduri obavite sve što treba i da stignete na svoj gejt.\nRedovno slušajte obaveštenja sa razglasa, možda baš vas traže da se što pre pojavite na gejtu, a takođe proveravajte i info ekrane kako biste videli da li je došlo do promene vašeg gejta.\nTek kada su sve procedure gotove i kada ste sigurni da imate dovoljno vremena možete da se uputite u istraživanje aerodromskih sadržaja.\nNapuštanje tranzitne zone\nPutnici koji imaju dovoljno vremena za obilazak grada mogu da napuste tranzitnu zonu. Oni će proći pasošku kontrolu i napustiti aerodrom. Po povratku će morati da ponovo prođu pasošku i ostale kontrole, ali neće morati da se čekiraju ukoliko već imaju svoju kartu za ukrcavanje od ranije (boarding card). U ovim situacijama treba uvek ostaviti dovoljno vremena da se sve procedure obave na vreme.


Elvir Gusalovic – Stranica 2 – Federalno ministarstvo raseljenih osoba i izbjeglica\nFederalni ministar raseljenih osoba i izbjeglica Edin Ramić, gradonačelnik Bijeljine Ljubiša Petrović, te predstavnici Medžlisa Islamske zajednice Bijeljina i Janja, potpisali su ugovore o izgradnji infrastrukture kao i objekata za potrebe Islamske zajednice. Ministarstvo će sufinansirati sve projekte za koje su potpisani sporazumi. „Posjetili smo povratničku zajednicu u Janji i Bijeljini, sagledali njihove potrebe i...\nPovratnike u mjesnoj zajednici Drinjača u Zvorniku posjetio je federalni ministar raseljenih osoba i izbjeglica Edin Ramić. Ministar Ramić i predsjednik Skupštine Grada Zvornika Mensur Selimović razgovarali su sa povratnicima i nekoliko privrednika iz ove mjesne zajednice. Interes za izgradnju infrastrukture i moguća zajednička ulaganja pokazali su i mještani zaseoka Baručići koji žive van granica...\nJavni poziv za učešće u Programu pomoći u obavljanju pripravničkog staža kroz rad sa ili bez zasnivanja radnog odnosa povratnika sa VSS na području Republike Srpske\nAktuelnosti, Javni pozivi01.06.2021.10.09.2021.\nU sjedištu Vlade Federacije BiH u Sarajevu danas su potpisani ugovori za izvođenje građevinskih radova i vršenje stručno-tehničkog nadzora nad izvođenjem radova na izgradnji stambenih objekata koji će biti izgrađeni u okviru Regionalnog stambenog programa i Projekta CEB II “Zatvaranje kolektivnih centara i alternativnih smještaja putem javnih stambenih rješenja”. Ugovore su potpisali federalni ministar raseljenih...


Prijava protiv Vučurevića – oštetio budžet za 5 miliona KM? | Hercegovina Press\nPrijava protiv Vučurevića – oštetio budžet za 5 miliona KM?\n„Imajući u vidu da je predmetni ugovor istekao 31. oktobra 2014. godine /privremena uprava u Bobar banci uvedena je 26. novembra 2014./, Vučurević je, kao lice ovlašteno za upravljanje novčanim sredstvima Grada Trebinja, bio u obavezi da sredstva po osnovu obavljanja platnog prometa usmjeri na banku po novom provedenom postupku nabavke finansijskih usluga, što nije učinio“, navodi se u krivičnoj prijavi Grada Trebinja koja je predata Okružnom tužilaštvu u Trebinju.\n„Imajući u vidu visinu novčanih sredstava deponovanih kod `Bobar banke` po osnovu obaveza platnog prometa s njom, kao i novčanih sredstava namijenjenih stimulativnom zapošljavanju, Vučurević je kao odgovorno lice u tom periodu bio dužan da prati kredibilnost depozitara“, navodi se u prijavi.\nU prijavi se dodaje da se nesavjestan rad u službi Vučurevića ogleda u činjenici da nije preduzeo nikakve aktivnosti radi očuvanja više od 5,2 miliona KM, iako je 2. juna 2014. godine nezavisna revizorska kuća „Dilojt“ iz Banjaluke dostavila izvještaj kojim se uzdržava od davanja mišljenja u pogledu tačnosti finansijskih izvještaja Bobar banke.\n„Na zvaničnom sajtu Banjalučke berze 8. avgusta 2014. godine objavljen je polugodišnji izvještaj Bobar banke iz koga je evidentno da je u pomenutom obračunskom periodu prikazan ukupni neto gubitak od 13.768.772 KM“, dodaje se u prijavi.\nU prijavi je navedeno da Vučurevića sumnjiče da je i protivno izglasanom budžetu za 2016. godinu, zasnovao radni odnos sa većim brojem lica, čime je direktno prekršio odredbe zakona o budžetskom sistemu, zakona o fiskalnoj odgovornosti, te odluke o izvršenju budžeta Grada Trebinja.\n„Na ovaj način, Vučurević je oštetio budžet Grada za više stotina hiljada KM“, piše u prijavi.\nGrad Trebinje je prvu prijavu protiv Vučurevića podnio 21. decembra 2016. godine, optužijući ga da je drugim licima pribavio korist, te postupio suprotno važećim propisima koji regulišu postupak javnih nabavki u BiH, čime je izvršio krivična djela zloupotrebe službenog položaja ili ovlašćenja i nesavjesnog rad u službi.\nVučurević je, navodi se u ovoj prijavi, tokom 2016. godine kao gradonačelnik Trebinja, neprimjenjujući procedure uređene zakonom o javnim nabavkama BiH, omogućio drugim licima pružanje pravnih usluga i izvođenje građevinskih radova za potrebe Grada Trebinja, čime im je neosnovano isplatio više desetina hiljada KM.


Protest podrške Pravda za Davida u Novom Sadu: Građani su tužni, ljuti i razočarani | Autonomija\nProtest podrške Pravda za Davida u Novom Sadu: Građani su tužni, ljuti i razočarani\n"Davidovim roditeljima mora se pružiti solidarnost u celom regionu, traže pravdu za svoje dete i zato su postali neprijatelji države"\nProtest podrške „Pravda za Davida Novi Sad“ održan je danas na Trgu republike u Novom Sadu, na kojem građani razvili i parolu „Pravda za Davida i Dženana“ i postavili na sredini trga njegovu crno belu fotografiju.\nUčesnici protesta su se nakon okupljanja na trgu prošetali centralnim ulicama grada uzvikujući parole „Pravda za davida“, „Lukaču ubico“ i „pohapsite ubice“.\nProtest u Novom Sadu održan je kao podrška roditeljima Davida Dragičevića, koji u Banja Luci već više meseci protestuju zajedno sa drugim građanima tog grada zbog smrti 21-godišnjeg Davida Dragičevića, jer sumnjaju da je on ubijen, a ne da se utopio u reci Crkvena u Banjaluci, što je za sada zvanična verzija iz istrage.\nRoditelji protestuju u Banjna Luci svaki dan u šest sati, zahtevajući da vlasti u Republici Srpskoj saopšte istinu o smrti Davida, i zato što sumnjaju da je u pitanju zataškavanje zločina.\nDragičević i njegova žena uhapšeni su u utorak tokom mirnog protesta, što je izazvalo ogromno nezadovoljstvo građana, koje se prelilo i na Srbiju, pa su protesti podrške organizovani u Beogradu, Zrenjaninu i drugim gradovima.\nU Novom Sadu je sa protesta poručeno da su „građani tužni, ljuti, razočarani“, jer otac i majka kojima je ubijen sin „to ne mogu da budu, zato što im uskraćuju pravdu“.\n„Oni traže pravdu za svoje dete i tako su postali neprijatelji države. Oni ugrožavaju bezbednost jer traže pravdu. To nije normalno, tužni smo i uznemireni“, rekao je Marko Tomović iz udružene akcije „Krov nad glavom“ Novi Sad“, koja se sa aktivistima priključila protestu.\nSa protesta je poručeno da je pokret „Pravda za Davida“ u Banjna Luci „trn u oku mafijaškoj eliti koja stoji predsedniku Republike Srpske Miloradu Dodiku na usluzi“.\n„Ubili su radničkog sina, onda su mu uhapsili roditelje. Ovaj pokret pokazuje da se duhovi prošlosti mogu prevazići i u Bosni i Hercegovini. Ni mi u Srbiji nećemo zaboraviti nerazrešena ubistva. Možda ste platili sudije da prođete nekažnjeno, ali sve će vam to narod naplatiti„, poručili su demonstranti.\nProtestu se priključio i Studentski pokret Novi Sad, čiji je predstavnik Miran Pogačar rekao da policija u BiH sprovodi nasilje nad Davidovim roditeljima, ali i da su građani Srbije svedoci sličnog „zataškivanja ubistava“.\n„Šta da kažemo za sina (vlasnik TV Pink) Željka Mitorivća, koji je mučki ubio devojčicu u Beogradu, i pobegao, a sakrili su ga“, podsetio je Pogačar.\nPodsetio je i da Novi Sad i njegovi građani „jako dobro znaju vezu tog grada sa Banja Lukom i Republikom Srpskom“.\n„To je javna tajna, koju nijedan medij ne sme da objavi, a to je da taj isti Dodik koji hapsi Davidove roditelje, poseduje u Novom Sadu građevinsku firmu Galens, zahvaljujući kojoj gradi šta mu se hoće i razgrađuje identitet Novog Sada, a preko leđa građana i poreskih obveznika sebi uzima profit“, rekao je Pogačar.\nSa protesta je poručeno i da se „mora stati na put policijskoj represiji„, kao i da se Davidovim roditeljima mora pružiti solidarnost u celom regionu.\n„Policija ne tuče samo narod u BiH, već i u Srbiji. I ovde je policija ubila prodavca jer je pomerio tezgu par metara, svakodnevno isteruju ljude iz domova na ulicu u sred zime. Ko plaća tu policiju? Mi plaćamo tu policiju da nas bije“, povikali su okupljeni.\nNa protestu je održan minut ćutanja za Davida i Dženana, a obratila se i majka preminulog Milovana Ilića, za kojeg tvrdi da je ubijen, ali da je „novosadska policija sprečila medijsko objavljivanje tog slučaja i nije dobro obavila uviđaj i prikupljanje dokaza“.


O korišćenju filtriranog HTML-a - Office podrška\nO korišćenju filtriranog HTML-a\nKada čuvate Web stranice ili šaljete e-poruke u HTML formatu pomoću programa Microsoft Word, primena dodatnih oznaka vam i dalje obezbeđuje punu funkcionalnost programa Word pri oblikovanju sadržaja.\nDa biste smanjili veličinu Web stranica i e-poruka u HTML formatu, možete da ih sačuvate kao filtrirani HTML datoteku da bi oznake koje koriste Microsoft Office programi bile uklonjene.\nOva karakteristika se preporučuje samo iskusnim Web autorima, kojima su važne oznake koje se pojavljuju u HTML datotekama.\nAko u programu Word ponovo otvorite Web stranicu koju ste sačuvali kao filtriranu HTML datoteku, tekst i opšti izgled stranice biće očuvani, ali možda nećete moći da koristite određene Word funkcije za uređivanje datoteka na uobičajeni način. Na primer, biće očuvan izgled znak za nabrajanje ili numerisane liste, međutim neke od funkcija programa Word koje su u vezi sa ovim listama neće biti očuvane.\nKada završite sa uređivanjem Web stranice u programu Word, trebalo bi da je sačuvate isključivo kao filtriranu HTML datoteku uvek kada je to moguće. Međutim, ukoliko vam HTML sadržaj Web stranica nije toliko važan, možete da sačuvate svoje datoteke kao standardne Web stranice.\nAko kasnije bude potrebno da uredite datoteku, možete napraviti i zadržati dve datoteke: jednu u Word formatu a drugu u formatu filtrirane HTML datoteke. Uredite sadržaj u Word dokumentu, sačuvajte ga u formatu Word datoteke za buduća uređivanja, a zatim sačuvajte i kopiju dokumenta kao filtrirani HTML.


Demokrati pokrenuli nove napade na Busha - Klix.ba\nSvijet Demokrati pokrenuli nove napade na Busha\nDemokrati pokrenuli nove napade na Busha\n23.10.2007. u 21:47\nAmerička demokratska opozicija, koja dosad nije uspjela u svojim pokušajima da zaustavi rat u Iraku, pokrenula je nove napade na Georgea W. Busha, kojeg optužuju da uzima novac neophodan za finansiranje bolesnih i siromašnih da bi finansirao rat.\nDemokratska stranka, koja ima većinu u Kongresu, optužila je u utorak predsjednika Busha da se vara u prioritetima, tražeći još novca za vojne operacije u Iraku i Afganistanu u 2008.\n"Jednom rukom predsjednik traži skoro 200 miliona dolara našeg novca za Irak, drugom rukom stavlja veto na zakon koji bi bio koristan za bolnice, obrazovanje djece, za sigurnost radnika, u istraživanjima lijeka protiv karcinoma", rekao je demokratski senator Robert Menendez.\nBush je zatražio u ponedjeljak od Kongresa dodatne 42,3 milijarde dolara, koje se dodaju iznosu od 147 milijardi za fiskalnu 2008. godinu, koja je počela 1. oktobra.\nFrustrirani svojim neuspjesima da primoraju Busha da promijeni strategiju u Iraku, demokrati pokreću nove napade, ocijenivši da finansiranje rata znači napuštanje drugih prioriteta, značajnih za narod na nacionalnom nivou.\nBijela kuća optužuje svoje demokratske protivnike da previše napuhuju troškove o zdravstvu i obrazovanju.


Bajden: Jedan odsto najbogatijih da plati “pošteni udeo” | NS Reporter\nDatum: 04 маја, 2021\nVAŠINGTON – Predsednik SAD Džo Bajden pozvao je bogate Amerikance i korporacije da kroz porez plate “pravičan udeo” u finansiranju besplatnog višeg obrazovanja i za druge beneficije za siromašnije radnike.\nGovoreći na Tajdvoter Komjuniti Koledžu, centru za više obrazovanje u gradu Norfolku u saveznoj državi Virdžiniji, Bajden je rekao da bi proširenje američkog javnog obrazovnog sistema koje je predložio donelo balans ekonomiji i da bi bilo od koristi Amerikancima sa nižim prihodima, prenosi Rojters.\n“SAD bi mogle da obezbede dve besplatne godine višeg obrazovanja podizanjem najviše stope poreza na dohodak na nivo na kojem je bio 2001. godine“, rekao je Bajden.\nOn je poručio i da planira da obezbedi poreske olakšice ljudima iz radničke klase i natera sve da plate “pošteni udeo”.\nPosete školama su deo kampanje za promovisanje Bajdenovog plana od 2,3 biliona dolara za obnovu puteva i druge infrastrukture, kao i paketa socijalne potrošnje koji uključuje milijardu dolara za obrazovanje i brigu o deci za period od 10 godina, te 800 milijardi dolara poreskih kredita namenjenih porodicama sa srednjim i niskim primanjima.


U Pekingu izgrađen najveći aerodrom na svetu | Sve u svemu\nU Pekingu je završena izgradnja najvećeg svetskog međunarodnog aerodroma „Dasing“.\nKako je ranije izjavio rukovodilac projekta izgradnje aerodroma Li Đanhua, „Dasing“ nije samo aerodrom, već i najveće kinesko saobraćajno čvorište u čiju je izgradnju uloženo oko 400 milijardi juana (oko 60 milijardi dolara).\nPuštanje u rad aerodroma sa jednim terminalom u obliku „zlatnog feniksa“ od milion kvadratnih metara predviđeno je za 30. septembar – uoči 70. godišnjice osnivanja Narodne Republike Kine, a projekat lično prati predsednik Si Đinping.\nAerodrom se nalazi na jugu Pekinga, 46 kilometara od centra grada. Glavni razlog za njegovu izgradnju bila je namera da se rastereti međunarodni aerodrom „Šoudu“, koji je jedan od najprometnijih na svetu.


Zaev kupio 7 poslanika VMRO-DPMNE! U novembru brisanje imena Makedonija? - Balkanska\nVlada Makedonije je najavila da će popodne razmatrati predlog za izmene Ustava radi promene naziva države u „Severna Makedonija“, na šta se obavezala Sporazumom sa Vladom Grčke.\nDa bi Sobranje izglasalo ustavne promene vladajućim strankama porebna je podrška najmanje devet poslanika opozicione VMRO-DPMNE.\nU najavi se navodi da će Vlada održati vanrednu sednicu na čijem dnevnom redu ce biti samo jedna tačka: „Predlog parlamentu za pristupanje izmenama Ustava Makedonije sa smernicama za ustavne izmene i dopune“, preneli su mediji.\nDa bi u Sobranju izglasala ustavne promene, vladajućim strankama SDSM i DUI potrebna je dvotrećinska većina od 80 glasova, što znači da im je porebna podrška najmanje devet poslanika opozicione koalicije VMRO-DPMNE.\nPremijer Zoran Zaev je u intervju za grčki „Euronjuz“ rekao da Makedoniji nisu potrebni izbori, i da su u toku konsultacije sa poslanicima oko podrške ustavnim izmenama.\nTokom vikenda su se u makedonskim medijima pojavile informacije da neki poslanici opozicije pregovaraju sa predstavnicima vlasti o podršci izmenama Ustava.\nRanije je najmanje 20 od ukupno 48 poslanika VMRO-DPMNE najavilo da neće glasati za promenu naziva države u „Severna Makedonija“.\nTV Telma piše da bi predlog Vlade mogao da se nađe u skupštini već sutra ujutro.\nPredviđeno je da se rasprava u Sobranju završi u roku od najviše deset dana posle čega bi trebalo pristupiti usvajanju ustavnih amandmana.\nBalkanska, iz izvora bliskih VMRO-DPMNE, je došla do informacija da su posrednici Zorana Zaeva već sklopili dogovor i unapred isplatili na ruke sedmorici poslanika iz VMRO-DPMNE 1.750.000. evra (svakom po 250.000. evra), kako bi podržali promenu Ustava. Poslanicima, koji su uzeli novac, je obećano da će biti sređeno da glasanje bude tajno, tako da su samo uz taj uslov pristali na izdaju domovine.\nRedakciji Balkanska su poznata imena četiri od sedam kupljenih poslanika, ali na molbu našeg izvora, sa objavljivanjem njihovih imena sačekaćemo još par dana.\nPregovori se trenutno vode sa još petoricom koji nisu pristali na trgovinu, pa izaslanici Zaeva pokušavaju putem raznoraznih ucena i pretnji da ih nateraju da glasaju za ustavne amandmane, a u akciju ucenjivanja uključili su se i neki od predstavnika NATO.\nDa li će Zoran Zaev uspeti, a po svemu sudeći hoće, da sakupi dovoljan broj poslanika VMRO-DPMNE i na diktatorsko prevarantski način pogazi volju građana iskazanu na nedavnom referendumu, te tako pljune na svoj narod, ostaje da se vidi u narednih nekoliko dana.\nVMRO-DPMNE je upoznat sa svim ovim dešavanjima i trenutno se vodi rat u partiji oko toga da li treba na svaki mogući način ovo sprečiti ili zbog buduće saradnje sa EU i NATO praviti se nevešt i pustiti da se ustavne promene izvedu.\nZa sada je u partiji jače i brojnije ono krilo koje je za svaki vid borbe kako bi se sačuvala volja građana iskazana na propalom referendumu, a to je da Makedonija ostane Makedonija.\nVMRO-DPMNE je baš iz tog razloga i doneo odluku da tog dana njihovi poslanici ne prisustvuju glasanju, a kako će se sve odvijati, ostaje da se vidi.\nPo svemu sudeći predstoje nam burni dani i Makedoniju očekuje velika borba kako bi se sprečilo brisanje i Makedonije i makedonskog naroda.\nZoran Zaev za BBC: Nije lako Vučiću. I pošto mu nije lako, nemam komentar\nTags: MAKEDONIJA, REFERENDUM, zoran zaev\nGovedarica: Ne priznajem rezultate\nNarodna inicijativa: Mirković je Vučićev čovek zadužen za “skidanje glave” novim narodnim liderima. Zbog njega je otkazan protest ispred Pinka


Mali: Cene u gradskom prevozu se vraćaju na staro - Grocka Info\nNaslovna Vesti Gradske vesti Mali: Cene u gradskom prevozu se vraćaju na staro\nMali: Cene u gradskom prevozu se vraćaju na staro\nBEOGRAD – Gradonačelnik Beograda Siniša Mali izjavio je danas da cena prevoza za penzionere ostaje kao do sada 407 dinara godišnje, a neće biti umanjena nadoknada za prevoz zaposlenima, kako je to bilo ranije najavljeno novim tarifnim sistemom.\nTakvu odluku je, rekao je Mali, doneo Grad Beograd u dogovoru sa Vladom Srbije.\nIznos od 407 dinara godišnje se odnosi za prevoz penzionera starijih od 65 godina, precizirao je gradonačelnik, a cene se neće menjati ni za studentske markice.\nOn očekuje da na nekoj od narednih sednica vlada donese odluku da zaposlenima u javnim preduzećima i državnim ustanovama u Beogradu poslodavac kupuje mesečnu markicu, a ne isplaćuje novac kao što je to bilo do sada.\nNa taj način bi se, kako je ocenio, prihodi GSP-a povećali što treba da omogući da u dužem periodu sistem bude održiv i da se cene na duži rok ne povećavaju.\n“Ovo je primer kako Vlada Srbije i lokalne samouprave, u ovom slučaju Grad Beograd, mogu zajedno da rade i štite socijalno ugroženo stanovništvo. Krajem decembra smo predstavili novi tarifni sistem koji ima ekonomsko opravdanje sa stanovništa grada, ali imajući u vidu preporuku vlade i pomoć premijera, uspeli smo da pronađemo način da zaštitimo najugroženije tako da se cene prevoza neće povećavati”, rekao je Mali.\nMali je napomenuo da novine u tarifnom sistemu ostaju kada je reč o vremenskoj karti koja traje 90 minuta, trodnevnoj i petodnevnoj karti ostaju, kao godišnja karta koja će koštati kao 11 mesečnih karata. Pojedinačna karta će, kako je i predviđeno novim tarifnim sistemom, biti ukinuta.\nPENZIONERI ZADOVOLJNI ODLUKOM GRADA DA SE NE MENJA CENA\n“Postigli smo ono što smo tražili i dobro je što je ovakva odluka doneta”, kazao je Vujasinović isticući da je je predlog koji je prvobitno dat da se penzioneri dele po kategorijama čime bi plaćali skuplje prevoz bio loš potez sa kojim, dodao je, nisu mogli da se slože.\nPredstavnici USPS izrazili su krajem prošle nedelje neslaganje sa odlukom da se za pojedine kategorije penzionera povećaju cene karata gradskog prevoza navodeći da takva odluka nema ni ekonomskog, ni socijalnog opravdanja.\nPredstavnici grada su prilikom predstavljanja novog tarifnog sistema koji je trebalo da zaživi od 1. februara rekli da bi prema tom sistemu penzioneri trebalo da se dele u četiri grupe.\nSvi oni sa primanjima do 10.000 dinara penzije, a u Beogradu ih je oko 12.000 predviđeno je da se voze potpuno besplatno, a penzioneri sa penzijama od 10.000 do 25.000 dinara da i dalje godišnje plaćaju 407 dinara.\nBilo je predviđeno da penzioneri čija su primanja od 25.000 do 50.000 mesečno plaćaju 990 dinara, a oni sa penzijama većim od 50.000 da plaćaju 1.495 dinara mesečno.\nPrethodni tekstDEPONIJA U VINČI: Nemoguće je prokrijumčariti ”pokvarene torte” ili drugi prehrambeni proizvod\nSledeći tekstBOGOJAVLJENJE 2015: Ovo je zvanični plakat, a pogledajte kao izgleda ČASNI KRST (FOTO)


You are here: Početna » Zdravlje » Egzistencija » Za sve koji ne znaju gde pripadaju\nČesto govorimo o gej zajednici, ali postoje LGBT osobe koje se osećaju isključenim ili ne osećaju da nešto kao što je gej zajednica postoji.\nNedavno održan Mardi Gras u Sidneju, koji je ujedinio kvir zajednice širom sveta, govori u prilog tome. Za mnoge ovaj fantastični dogadjaj je indikator jakih zajednica. Medjutim, neke osobe (uključujući starije osobe, osobe sa invaliditetom, osobe koje nemaju belu boju kože, trans osobe, rodno neutralne ili one koji se preispituju) se često osećaju kao da nemaju svoje mesto.\nTrans žena, Mardi, misli da ne postoji prava trans zajednica i oseća se isljučenom od strane šire gej zajednice. "Postoji ogroman pritisak da izgledate dobro i da možete da "prodjete". Ukoliko ne možete, mnoge trans osobe ne žele da budu u vašoj blizini". Na osnovu njenog iskustva, gej muškarci će vas "prihvatiti, čak i hvaliti ukoliko ste .... "fantastični". Ali ukoliko niste showgirl, zaboravite."\nNik, filmski reditelj, takodje se oseća kao da ne pripada mejnstrim gej zajednici. "Mnoge stvari koje se smatraju da jesu i koje nam se plasiraju kao gej kultura meni su neprivlačne. Posebno kada je reč o materijalnim stvarima. Učestalo je ponašanje da se ismevaju siromašne osobe, gledanje "s visine" na one sa manje sreće u životu, što je po meni nezaustavljivo."\nStanovnica Gold Coast-a, Mei-Lin, oseća se isključenom od strane lezbejske zajednice zbog svog ženstvenog izgleda. "Prvi put kada sam otišla u lezbejski klub, dve izrazito buč žene su mi prišle i rekle - Znaš li da je ovo lezbejski dogadjaj i da ne bi trebalo da si ovde. Ignorisale su me dok su diskutovale o tome gde će na ručak kada je jedna od devojaka glasno izjavila "Ne idemo ni u kakav kineski restoran" i pogledala me, nakon čega su se ostale nasmejale"."\nLJUBICA 2011-05-02 13:30:35\nLIKE GIRLS LJUBICA


UŽAS: Štićenik Doma za nezbrinutu decu nožem napao nastavnike! | REPORTER\nU Osnovnoj školi „Vožd“ u Bulevaru oslobođenja na Voždovcu jutros se odigrala prava drama, kada je maloletnik štićenik Doma za nezbrinutu decu „Vasa Stajić“ D.N. (13) nožem napao direktora.\nSrećom, blagovremeno je u pomoć priskočio jedan od nastavnika, oteo mu nož iz ruku i sprečio ga da nanese povrede direktoru. Međutim, i nastavnik je tom prilikom zadobio posekotine desne šake.\nSrećko Krivokapić, direktor ove škole koja je specijalizovana za učenike sa poremećajima u ponašanju, kaže da je jutros oko 9.40 sati zatekao ovog učenika ispred zgrade škole, sa nožem u ruci.\n„Jedan nastavnik i ja smo odmah intervenisali i uspeli da mu otmemo nož iz ruke. Ne znamo šta je bio motiv takvog postupka učenika, niti šta je planirao sa nožem. Mi smo morali da reagujemo kako bi sprečili da on eventualno upotrebi taj nož, a zatim smo pozvali policiju. On se retko pojavljuje na časovima, a i ranije je pravio probleme“, kaže direktor.\nMaloletnik je pobegao, a o svemu su obaveštene policija i Hitna pomoć koje su odmah došle na lice mesta i ispituju sve okolnosti napada


Đampaolo pojačava sve linije, u Milan stižu defanzivac, vezista i napadač! - Sportske.net\nTri igrača na radaru italijanskog velikana.\nIzgleda da je gotovo, Anćelotiju ispunjena velika želja!Zvanično - Dete Reala u Atletiku!Zakuvalo se, Real poslao ponude za trampu na dve adrese!Napoli pregovara sa Mitrovim saigračem!Real predstavio još jedno pojačanje!\nMarko Đampaolo je preuzeo klupu Milana, sada je došlo vreme da se sastavlja tim za narednu sezonu.\nTako su se na radaru kluba sa "San Sira" našla tri fudbalera.\nPrvi je levi bek Sampdorije Nikola Muru, sa kojim je Đampaolo donedavno sarađivao.\nProcenjuje se da bi Milan mogao da ga angažuje za 10 miliona evra, a da bi ga "Rosoneri" preselili u svoje redove, moraju prvo da se reše Rodrigeza, Laksalta ili Strinića, makar jednog od ove trojice.\nĐampaolo želi da obnovi saradnju sa još jednim fudbalerom, a spreman je i da žrtvuje jednog od najtalentovanijih igrača u klubu.\nNaime, on je voljan da ponudu Kutronea u zamenu za Patrika Šika.\nNovi trener Milana je rešen da ponovo sarađuje sa češkim fudbalerom, bilo je priče da bi u transfer mogao da bude uključen Andre Silva, ali izgleda da je sada Kutrone na izlaznim vratima kluba, videćemo šta će reći u Romi.\nŠto se tiče trećeg pojačanja, u pitanju je Dani Sebaljos iz madridskog Reala.\nOn će napustiti Real ovog leta, to je sve izvesnije, Madriđani su navodno spremni da ga pošalju u Totenhem uz novac, u zamenu za Eriksena, pa će Milan morati dobro da se isprsi, kako bi im promenio planove.\nPominje se cifra od 50 miliona evra, pitanje je da li to "Rosoneri" mogu da priušte, ali izgleda da će pokušati da presele bivšeg vezistu Betisa u svoje redove ovog leta.


[es] - Problem sa protokom sa drugim racunarima u svojoj mrezi WIRELESS\nProblem sa protokom sa drugim racunarima u svojoj mrezi WIRELESS\n[es] :: Wireless :: Problem sa protokom sa drugim racunarima u svojoj mrezi WIRELESS\nČlan broj: 101420\nProblem sa protokom sa drugim racunarima u svojoj mrezi WIRELESS 26.03.2007. u 13:33 - pre 174 meseci\nE ovako imam tp-link-ovu karticu 551g i gridovu antenu 24db,e sad sve to lepo radi sto se tice neta ali kad hocu da posaljem neki film ortaku sto je naravno u mojoj mrezi protok ide od 30-80kb/s(protok kroz mrezu je 2mb)a kad meni neko salje ide 150-170kb/s!!!!!!!Signal mi je 20db,ne znam u cemu je problem ako je neko ima slican problem neka mi pomogne hvala!\nRe: Problem sa protokom sa drugim racunarima u svojoj mrezi WIRELESS 26.03.2007. u 14:02 - pre 174 meseci\nProveri to sa provajderom.\nRe: Problem sa protokom sa drugim racunarima u svojoj mrezi WIRELESS 26.03.2007. u 14:07 - pre 174 meseci\nMa proverio sam kaze da nije do njega!a i nije do njega drugi salju lepo a ja ne:(\nRegistrovani: 7 ( vjova, zeoN_Rider, SlobaBgd, Mario, Nocni, ybeelsec, Ultrena )